Kulonga 37 IBBAIB63 - Lino Bezaleli wakabeza ibbokesi - Bible Search\nKulonga 36 Kulonga 38\nZibelesyo zyamutente mbuzyakacitwa\n1-Lino Bezaleli wakabeza ibbokesi lyamuunga. Bulamfu bwalyo bwakali tukokola tobile acisela, bwaamba bwalyo bwakali kakokola komwe acisela, abwiime bwalyo bwakali kakokola komwe acisela. 2Nkabela wakaliziluluzya ingolida iisalala koonse koonse, mukati aanze; alimwi wakalicitila moombe wangolida cakuzinguluka. 3Lino wakalifulila incoko zyone zyangolida amabazu aalyo one: incoko zyobile kulubazu lumwi, ancoko zyobile kulubazu alumwi. 4-Alimwi wakabeza miziyo yamuunga, waiziluluzya ingolida, 5-wabika miziyo muncoko kumabazu aabbokesi, ibe yakuyumuzya ibbokesi. 6-Alimwi wakacita cuuno caluzyalo cangolida iisalala. Bulamfu bwaco bwakali tukokola tobile acisela, abwaamba bwaco kakokola komwe acisela. 7Nkabela wakapanga bakerubi bobile bangolida yacifulamubisi kumpela zyobile zyacuuno caluzyalo; 8umwi kerubi kali kumpela imwi akerubi umwi kumpela imwi; bakalijatilide mucuuno caluzyalo kumpela zyaco zyobile. 9-Bakerubi bakalitandabikide maboko aabo kujulu cakuvumbilila cuuno caluzyalo, amasyu aabo akalilangene. Masyu aabakerubi akali kulanga cuuno caluzyalo,\n10-Alimwi wakacita intafule yamuunga. Bulamfu bwayo bwakali tukokola tobile, bwaamba bwayo bwakali kakokola komwe, abwiime bwayo bwakali kakokola komwe acisela. 11Wakaiziluluzya ingolida iisalala, akwiifulila moongola wangolida cakuzyunguluka. 12Alimwi wakaicitila mubalo uuzingulukide uuli abwaamba bwajanza, ayooyo mubalo kauli amoongola wangolida koonse koonse. 13Alimwi wakaifulila incoko zyone zyangolida akubika incoko kuzyooko zyone zyakumaulu aayo. 14Kufwaafwi kumubalo kwakabikwa incoko, zijate miziyo yakuyumuzya intafule. 15Miziyo wakaibezya muunga, waiziluluzya ingolida, ibe yakuyumuzya intafule. 16-Azyalo zibelesyo zyantafule wakazicitya ingolida iisalala: mitiba yayo, azilongo zyayo, amfulu zyayo zyakupaizya.\n17-Acalo ciimikilo camalampi wakacifuzya ingolida iisalala. Matako aaco amubili waco kaali acifulamubisi; inkomeki zyaco atunkuli twaco amalubaluba aaco zyoonse zyakajatilila mulincico. 18Nkabela mumabazu aaco mwakazwa mitabi iili musanu aumwi; yotatwe kulubazu lumwi alumwi lwaciimikilo. 19Mutabi umwi aumwi kaubezedwe ankomeki zyotatwe zili mbuli micelo yaalmondi, zili atunkuli amalubaluba; mitabi yoonse iili musanu aumwi iizwa kuciimikilo mbuyakacitidwe. 20-Aalo aciimikilo cini akabezwa inkomeki zyone zili mbuli micelo yaalmondi, zili atunkuli amalubaluba. 21Alimwi kwakali kankuli kunsi lyamitabi yobile, akamwi kunsi lyamitabi yobile, akamwi kunsi lyamitabi yobile, kumitabi yoonse iili musanu aumwi iizwa kuciimikilo. 22Tunkuli amitabi, zyoonse kazijatilide mulincico, coonse cacifulamubisi, ingolida iisalala. 23-Alimwi wakacicitila malampi aali musanu aabili, amano zyaco ankaye zyaco; zyoonse zyakali zyangolida iisalala. 24Ciimikilo azibelesyo zyaco zyoonse wakazicita atalenta lyomwe lyangolida.\n25-Alimwi wakacita cipaililo cakutentela tununkilizyo; wakacicitya muunga, Bulamfu bwaco bwakali kakokola komwe, abwaamba bwaco bwakali kakokola komwe; kacili azyooko zyone zyeelene. Abwiime bwaco bwakali tukokola tobile. Ameja aaco kaakumbetene. 26Wakaciziluluzya ingolida iisalala: mutwe waco amabazu aaco ameja aaco. Alimwi wakacifulila moongola wangolida koonse koonse. 27Akunsi lyamoongola kumabazu aaco, kumabazu aaco oonse obile, wakacita incoko zyangolida zyakuseka miziyo yakuyumuzya. 28Ayalo miziyo wakaibezya muunga akwiiziluluzya ingolida. 29-Alimwi wakakondola mafuta aasalala aakunana, atununkilizyo tusalala tubotu, mbubonya mbwacita mweengi wamafuta.


Niinzi Chichitika Kuti Twafwa? Kuli Buumi Bumbi Na Kuti Muntu Wafwa?\nBALA MU Abbey Abkhaz Abui Acholi Afrikaans Aja Akha Altai Alur American Sign Language Amharic Angolan Sign Language Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Sign Language Boulou Bété Cambodian Cebuano Changana (Mozambique) Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Cuban Sign Language Dakota Dangme Danish Dayak Ngaju Douala Drehu Dusun Dutch Edo Efik Emberá (Catío) English Estonian Ewe Fante Fijian Finnish Finnish Sign Language Fon French Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Ivorian Sign Language Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lari Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysian Sign Language Maltese Mam Mambwe-Lungu Mapudungun Marathi Mauritian Creole Maya Mazahua Mbunda Mende Meru Mexican Sign Language Mizo Mongolian Moore Myanmar Myanmar Sign Language Nahuatl (Central) Navajo Ndau Ndebele Ndebele (Zimbabwe) Ndonga Nengone Nepali Nepali Sign Language Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Pidgin (West Africa) Polish Polish Sign Language Ponapean Poqomchi' Portuguese (Portugal) Portuguese Sign Language Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thai Sign Language Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Vezo Vietnamese Vietnamese Sign Language Wallisian Waray-Waray Welsh Wichi Wolaita Yacouba Zande Zulu\nNkuukuli Nkutuya Kuti Twafwa?\n1-3. Mibuzyoonzi bantu njibabuzya atala akufwa, alimwi zimwi zikombelo ziyiisyaanzi?\nIBBAYIBBELE litusyomezya kuti bumwi buzuba “takukooyooba limbi lufu.” (Ciyubunuzyo 21:4) Muchaandano 5, twakayiiya kuti chinunuzyo chakachita kuti chikonzeke kuli ndiswe kujana buumi butamani. Pesi nikuba boobo, bantu balafwa. (Mukambausi 9:5) Eezi zipa kuti tubuzye mubuzyo uuyandikana wakuti, Niinzi chichitika kuli ndiswe kuti twafwa?\n2 Insandulo yamubuzyo ooyu iyandikana loko, ikapati kuti kwafwa chibbululu chesu. Tulakonzya kulibuzya kuti: ‘Niinzi chachitika kuli nguwe? Ulitubwene na? kujana wakonzya na kutugwasya? Kuli nituyoomubona lubo na?’\n3 Zikombelo zisandula mibuzyo eeyi munzila zisiyene-siyene. Zimwi ziyiisya kuti, ikuti kuli muntu uuli kabotu uya kujulu, alimwi kuti kuli muntu uuchita zibi uyaakupya mubbibi lyamulilo. Zimwi ziyiisya kuti, ikuti wafwa ngawaba muuya alimwi ngawaakukkala abazibbululu zyako zyakafwa chiindi. Alubo zimwi ziyiisya kuti, ikuti wafwa nga uya kukubetekwa, wazwaa kubetekwa nga wapona lubo pesi kuli aamubili uumbi, chimwi chiindi uba chimwi chintu naa kuti umwi muntu.\n4. Zikombelo ziyiisya kali kaambo atala alufu?\n4 Zikombelo zibonekaanga ziyiisya zintu zisiyene loko. Pesi zyoonse ziboneka kaziyiisya kaambo kamwi biyo. Ziyiisya kuti, chiindi muntu naafwa kuli chimwi chintu chisyaala kachipona. Ndisimpe na eelyo?\n5, 6. Niinzi chichitika kuti twafwa?\n5 Jehova ulizi zichitika kuli ndiswe chiindi nitufwa, alimwi wakatubuzya kuti chiindi muntu naafwa, buumi bwakwe bulamana. Lufu nkutapona. Aboobo chiindi muntu nafwa, kulimvwa kwakwe akuyeeya taakwe nizisyaala pe kazipona kuli bumwi busena. * Ikuti twafwa tatukonzyi pe kubona, kumvwa, alubo ngatatuchikonzyi pe kuyeeya.\n6 Mwaami Solomoni wakalemba kuti “pele bafwide tabezi cintu niciba comwe.” Bafwide tabakonzyi kuyanda nikuba kusulayika, alubo “taakwe milimo niiba miyeeyo neluba luzibo nebuba busongo mukabanda.” (Bala Mukambausi 9:5, 6, 10.) Alimwi muli Intembauzyo 146:4 iBbayibbele litubuzya kuti chiindi muntu naafwa, “makanze aakwe oonse” aalawo alamana.\nJESU NZYAKAAMBA ATALA ALUFU\nJehova wakalengede bantu kuti bapone akutamani munyika\n7. Jesu wakaambaanzi atalaa lufu?\n7 Chiindi Lazaro mweenzinyina waJesu naakafwa, Jesu wakati kuli basikwiiya bakwe: “Mulongweesu Lazaro uloona.” Pesi Jesu taakali kwaamba kuti Lazaro uliikulyookezya. Jesu wakali kwaamba kuti: “Lazaro wazaya [wafwa].” (Johane 11:11-14) Eezi zyaamba kuti Jesu wakali kukozyanisya kufwa mbuli koona. Taakali kwaamba kuti Lazaro wakali kujulu naa kuti wakali kkede abazibbululu bakwe bakafwa chiindi. Alubo taakwe nakaamba kuti Lazaro wakali kupya mumulilo naa kuzyalwa lubo kali uumbi muntu naa kuti munyama. Peepe, Lazaro wakali mbuli kuti uliikoona mung’onzi. Amwi magwalo akozyanisya lufu mbuli koona ng’onzi. IBbayibbele lyaamba kuti Davida wakakombelezya Jehova kati: “Bonya meso aangu, kuti ntaoni mulufu.” (Intembauzyo 13:3) Alimwi Daniele wakalemba kuti “bantu banji baona mubulongo bwaansi bayoobuka.”—Daniele 12:2.\n8. Tuzi biyeni kuti Leza taakwe naakalenga bantu kuti kabafwa?\n8 Ani Leza wakalenga Adamu aEva kuti mukuya kwachiindi bazoofwe na? Peepe! Jehova wakabalengela kuti babotelwe buumi bumaninide butamani. Chiindi Jehova naakalenga bantu, wakabapede chiyandisyo chakupona kutamani. (Mukambausi 3:11) Mbuli bazyali mbubatabotelwi kubona bana babo kabachembala akufwa, alakwe Jehova mbalimvwa notuchembala akufwa. Ikuti Jehova wakatulengela kuti tupone kukabe kutamani, nkaamboonzi nitufwa?\n9. Nkaamboonzi mulawu Jehova ngwaakapa Adamu aEva niwakatali muyumu kuutobela?\n9 Mumuunda waEdeni, Jehova wakabuzya Adamu aEva kuti: “Misamu yoonse yamumuunda ncobeni uyooilya, cita musamu wakuziba bubotu abubi. Toelede kulya kulinguwo pe, nkaambo mubuzuba obo mboyoolya kulinguwo ncobeni uyoofwa.” (Matalikilo 2:9, 16, 17) Mulawu ooyu tewakali muyumu kuuswiilila, alubo Jehova wakalaa cheelelo chakubabuzya chintu chibotu achibi. Kwiinda mukuswiilila Jehova, bakali kunotondeezya kuti balemeka bweendelezi bwakwe. Alubo bakali kunotondeezya kuti balalumba kuzintu zyoonse nzyaakabachitila.\n10, 11. (a) Saatani wakabeena biyeni baAdamu a Eva? (b) Nkaamboonzi baAdamu nibatakwe chitamizyo kuli zezyo nzibakachita?\n10 Chiwusisya nchakuti, Adamu aEva bakasala kutaswiilila Jehova. Saatani wakati kuli Eva: “Sa ncobeni Leza wakaamba kuti, tamweelede kulya misamu yoonse yamumuunda?” Elyo mwanakazi wakaambila nzoka kuti, “Micelo yamisamu yamumuunda tulailya, pele micelo yamisamu oyo uuli mukati kamuunda, Leza waamba kuti, ‘tamweelede kulya njiyo pe, alimwi tamweelede kwiiguma, kuti mutafwi.’”—Matalikilo 3:1-3.\n11 Mpawo Saatani wakati: “Ne! tamukonzyi kufwa pe. Nkaambo Leza ulizi kuti mubuzuba obo mbubonya mbomuyooulya, meso anu ayoojuka [julika], lino muyooba mbuli Leza, muyooziba bubotu abubi mbububede.” (Matalikilo 3:4, 5) Saatani wakali kuyanda kuti Eva alisalile chibotu a chibi. Muchiindi eecho, Saatani wakabeja zyakali kuyoochitika aawo Eva naakali kuzooleka kuswiilila Leza. Saatani wakati Eva taakali kuzoofwa pe, aboobo Eva wakalya imwi yamichelo mpo wasikupa mulumaakwe. Adamu a Eva bakalizi kuti Jehova wakali wabaambila kuti batalyi muchelo. Nibakalya, bakasala kutaswiilila mulawu wakali muuba. Kwiinda mukulya, bakatondeezliya kutalemeka Wisi wabo wakujulu. Taakwe chakutamizya atala anzibakachita!\n12. Nkaamboonzi nizichisa kuziba kuti Adamu aEva bakatondeezya kutaswiilila Jehova?\n12 Yeeya kuti zyakamunyeemya biyeni Mulengi wabo azezyo bazyali besu bakusaanguna nzibakachita! Wali kunoomvwa biyeni chiindi nubeleka changuzu kukukomezya mwana musimbi amulombe, mpawo bakupapila akuchita zisiyene kulizezyo nzwaakababuzya kuti kabachita? Teezyakali kunookuchisya moyo na?\nAdamu wakazwa kubulongo, alimwi wakabweeda kubulongo\n13. Jehova wakali kwaambaanzi naakati “kubulongo nkoelede kupiluka”?\n13 Chiindi baAdamu nibakataswiilila Jehova, bakasweekelwa choolwe chakupona kutamani. Jehova wakabuzya Adamu kuti: “Nkaambo uli bulongo buyo akooko kubulongo nkoelede kupiluka.” (Bala Matalikilo 3:19.) Eezi zyaamba kuti Adamu wakali kuzooba bulongo lubo, mbuli kuti taakwe naakalengedwe pe. (Matalikilo 2:7) Kuzwa naakabisya Adamu, wakafwa alimwi taakwe naakapona lubo pe.\n14. Nkaamboonzi nitufwa?\n14 Kaansinga Adamu a Eva bakamuswiilila Leza, nikunga bachipona ambuli sunu. Pesi chiindi nibakatamuswiilila, bakabisya, mpawo bakazoofwa. Chibi chili mbuli bulwazi bubi loko mbutwakakona kuzwa kubazyali besu bakusaanguna. Toonse tulazyalwa katulaa chibi, alimwi nkikaambo nchitufwa. (BaRoma 5:12) Pesi aaya tee ngimakanze pe Leza ngalaawo kubantu. Leza taakwe naakayandide kuti bantu kabafwa, alimwi nchichicho iBbayibbele nchilyaamba lufu kuti ngu “sinkondonyina.”—1 BaKorinto 15:26.\n15. Kasimpe kali atala lufu katwaangununa biyeni?\n15 Kasimpe kali atala alufu kalatwaangununa kutwaambo twakubeja. IBbayibbele lituyiisya kuti bafwide tabamvwi kuchisa nikuba kuumbaala. Tatukonzyi pe kwaambuula ambabo, alubo tabakonzyi pe kwaambuula andiswe. Tatukonzyi pe kugwasya bafwide, alubo abalabo bafwide tabakonzyi pe kutugwasya. Tabakonzyi pe kutuchisa, nkikaako tatweelede kubayoowa pe. Aboobo, zikombelo zyiingi ziyiisya kuti, bafwide balapona kuli bumwi busena akuti tulakonzya kubagwasya kuti twabbadala mali kubapayizi bazikombelo naa kuli babo baambwa kuti mbasalali. Pesi kuti twaziba kasimpe atala alufu, taakwe nituyooyenwa pe akubeja kuli boobo.\n16. Nkuukuli kubeja zikombelo zyiingi nkuziyiisya atala abakafwa?\n16 Saatani ubelesya zikombelo zyakubeja kukutubejela akutuchitya kuti tuyeeye aanga bafwide bachipona. Muchikozyano, zikombelo zimwi ziyiisya kuti, chiindi nitufwa chimwi chibeela chamubili wesu chilasyaala kachipona kuli bumwi busena. Chikombelo chako chiyiisya oobo na? naa kuti chikuyiisya eezyo iBbayibbele nzilyaamba atala abakafwa? Mbuli mbaakachita kuli Eva, ambuli sunu Saatani uchibelesya kubeja kutegwa apambule bantu kuzwa kuli Jehova.\n17. Nkaamboonzi ikaambo kakuumpa bantu mubbibi lyamulilo nikali kakusampuula Jehova?\n17 Zikombelo zyiingi nchiziyiisya zilayoosya. Muchikozyano, zimwi ziyiisya kuti bantu batali kabotu bayaakupya mubbibi lyamulilo uutamani. Ooku nkutukila Jehova. Taakwe nanga ulazumina kuti bantu bapenzegwe munzila iili boobu! (Bala 1 Johane 4:8.) Umvwa biyeni atala amuntu uupenzya mwana kwiinda mukumuumpa maboko mumulilo? Nisimpe kuti ulamusulayika muntu uuli boobo. Taakwe niwali kunooyanda kumvwa azyamuntu ooyo. Eezi nzinzizyo loko Saatani nzyayanda kuti tumvwe atala aJehova!\n18. Nkaamboonzi nituteelede kuyoowa bafwide?\n18 Zimwi zikombelo ziyiisya kuti chiindi bantu nibafwa baba myuuya. Zikombelo zili bobo ziyiisya kuti tweelede kulemeka alimwi akuyoowa myuuya eeyo, nkaambo ilakonzya kuba beenzuma balaanguzu nikuba kuti basinkondoma bayoosya. Bantu biingi balakusyoma kubeja ooku. Balabayoowa bafwide, nkikaako balabakomba mubusena bwakukomba Jehova. Yeeya kuti bantu bafwide tabakonzyi kumvwa, aboobo tatweelede kubayoowa. Jehova Mulengi wesu. NguLeza wakasimpe, nguwe alikke ngutweelede kukomba luzutu.—Ciyubunuzyo 4:11.\n19. Kuziba kasimpe atala alufu kutugwasyaanzi?\n19 Ikuti twakaziba kasimpe atala abafwide tulaangununwa kuzwa kutwaambo twakubeja twazikombelo. Alimwi kasimpe aaka katugwasya kuti tumvwisisisye izisyomezyo zigambya eezyo Jehova nzyaakatuchitila atala abuumi bwesu abwajuunza.\n20. Tuyooyiiyaanzi muchaandano chitobela?\n20 Kwaminyaka miingi loko yakiinda mubelesi waLeza wazina lyaJobu wakabuzya kuti: “Ikuti naa muntu wafwa, sena inga wapona alimwi?” (Jobu 14:14, NW) Zilakonzeka na choonzyo kuti muntu wafwa ulakonzya kupona lubo? Eezyo Leza nzyatubuzya muBbayibbele zilabotezya. Tuyoobona kuti nkaamboonzi nichili boobo muchaandano chitobela.\n^ par 5 Bamwi basyoma kuti muuya ulasyaala kawupona chiindi umwi muntu naafwa. Kuti ujane makani miingi, langa Makani Aakumamanino 17 a 18.\nKASIMPE 1: KUTI MUNTU WAFWA BUUMI BWAKWE BULAMANA\n“Bafwide tabezi cintu niciba comwe.”—Mukambausi 9:5\nNiinzi chichitika kulindiswe ikuti twafwa?\nIntembauzyo 146:3, 4; Mukambausi 9:6, 10\nIkuti twafwa tatukonzyi pe kubona, kumvwa, nikuba kuyeeya.\nJesu wakakozyanisya lufu mbuli koona ng’onzi.\nKASIMPE 2: JEHOVA TAAKWE NAAKAYANDIDE KUTI BANTU KABAFWA\n“Cita musamu wakuziba bubotu abubi toelede kulya kulinguwo pe, nkaambo mubuzuba obo mboyoolya kulinguwo ncobeni uyoofwa.”—Matalikilo 2:17\nSaatani wakabejela Eva zyakali kuyomuchitikila nkaambo kakutaswiilila mulawu waLeza. Chiindi Adamu aEva nibakataswiilila Jehova, bakabisya alimwi bakafwa.\nKuzwa chiindi naakafwa Adamu, taakwe naakazoopona lubo pe.\nChibi chili mbuli bulwazi bubi mbutwakajana kuzwa kubazyali besu bakusaanguna. Toonse tuzyalwa katuli basizibi, nchinchicho nchitufwa.\nIBbayibbele liita lufu kuti ngusinkondoma.\nKASIMPE 3: KASIMPE KALI ATALAA LUFU KALATWANGUNUNA\n“Ikuti naa muntu wafwa, sena inga wapona alimwi? Ndinoolindila . . . kusikila cikasike ciindi nendiyoolemununwa.”—Jobu 14:14, NW.\nIkuziba kasimpe atala alufu kutwaangununa biyeni kuzwa kutwaambo tutali ntuto?\nInjiisyo yakuti bantu bayaakupya mumulilo nkutukila Jehova. Takwe nanga ulazumizya kuti bantu basubulwe munzila eeyo.\nBantu biingi bayoowa bafwide, aboobo balabayoowa akubakomba muchiindi chakuti bakombe Jehova. Pesi Jehova nguLeza wakasimpe, alimwi tweelede kukomba nguwe luzutu.


UDHR - Tonga\nUniversal Declaration of Human Rights - Tonga\n1. Oonse wapegwa mulandu ulaangulukide kwiitwa kuti ucisalalakusikila akaianwe amulandu mu nkuta mbuli bwaamba mulawo libetekwa alimwi ulizumizyilwe kujmana bamwiimiminina libetekwa mulandu wakwe.\n2. Kunyina ukonzya kujanwa mulandu kuti kakuli cintu comwe cicaala citakonzyi kupa kuti ube mulandu, kwiinda mu milawo ya cisi antela ijatikizya masi oonse, ciindi mulandu ooyu niwakacitika. Lyalo kunyina cisubulo cipati ceelede kupegwa kunze aacisubulo ceendelana amulawo ciindi mulandu niwakacitwa.\n1. Oonse muntu ulaangulukide kweenda mbwayanda alimwi akukkala kufumbwa mucisi.\n2. Oonse muntu ulaangulukide kuzwa kufumbwa mucisi, kusanganizya acisi cokwabo, alimwi akupiluka kucisi cokwabo.\n1. Oonse muntu ulaangulukide kulomba kukkala akuliiba mucisi cimbi mwaatijila kuyuba kwaangwa antela kupezyegwa musi mwazwa.\n2. Kukwabililwa kulwaanguluko oolu kulakozya kutyolwa kubantu batija kubetekwa milandu isalala kabotu itali mbuli ya makani atwaambo twacisi antela itayendelani anzila alimwi amilawo ya mbunga ya manyika oonse (United Nations).\n1. Oonse muntu ulaangulukide kuba munacisi wacisi ncayanda kukkala.\n2. Kunyina uyedele kukasyigwa kucinca busicisi antela kukasyigwa kutacinca.\n1. Basankwa abakaintu bakakomena, kakunyina kubakasya akaambo kacikanda cabo, cisi ncobazwa antela cikombelo, balangulukide kukwata kufumbwa ngobayanda alimwi akubamba mukwasyi. Balangulukide kuba alwaanguluko lweelene lwa bakwetene ciindi nobacikwetene alimwi anobalekana.\n2. Kukwatana kuya kulembezyegwa abaabo basikuyandana bobile kakunyina kuyoowa.\n3. Mukwasyi ncilenga cabuleya kukkala antoomwe alimwi mukwasyi weelede kukwabililwa ku buleya alimwi akucisi.\n1. Oonse muntu ulaangulukide kuba alubono alikke antela kubeleka aatomwe abamwi.\n2. Kunyina weelede kunyonganizyigwa antela kunyangwa lubono lwakwe.\n1. Muntu oonse ulaangulukide kuba mukabunga antela kubungana kwaluumuno.\n2. Kunyina weelede kusungilizyigwa kuba mukabunga nkatayandi.\n1. Muntu oonse ulaangulukide kutola lubazu mubweendelezi bwa mfulumende mucisi cokwabo antela kwiinda kumuntu usalwa biya abana maleya antela lwakwe mukamwini.\n2. Muntu oonse ulaangulukide kupegwa lugwasyo lweelene alugwasyigwa bana maleya mucisi.\n3. Kuyanda kwabantu kweelede kuba ciiminizyo ca mfulumende; kuyanda ooku kweelede kutondezyegwa kwainda ciindi alimwi akusala kwamasimpe kweelede kucitwa abana maleya bamucisi bazumizyigwa amulawo kusala alimwi akuzumizyigwa kusala ngwayanda kakunyina kunyonganyizyigwa.\n1. Muntu oonse ulaangulukide kujana mulimo, kulisalila mulimo ngwayanda, kububotu bujanwa amulimo ooyo alimwi akukwabililwa kupenzi lyakubula milimo.\n2. Oonse, kakunyina kusalaula, ulakwabililwa kuvwozyegwa mali ayelene amulimo ngwabeleka.\n3. Oonse ubeleka ulaangulukide kupegwa mali abikkilwa atala antela bbonasi alimwi akukwabililwa buumi bwakwe alimwi abwamukwasyi wakwe azyintu zyimbi zyeelede kukwabililwa.\n4. Muntu oonse ulaangulukide kunjila antela kutalika mbunga ilwanina akukwabilila babelesi.\n1. Muntu oonse ulaangulukide ku buumi abukkale bubotu antoomwe amukwasyi wakwe, mbuli kuli cakulya, zyakusama, ng'anda yakukkala alimwi amicelo yakusilikwa azyintu zyimbi ziyandika kumuntu, alimwi akukwabililwa buumi bwakwe wani kubeleka, kukwabililwa kumalwazi, bulema, kufwidwa, kucembaala alimwi azyimbi zyikonzya kusinkila muntu kubuumi zyatakonzyi kucita akaambo kakubula nzila yakuzyicita.\n2. Bamatumbu alimwi abana balaangulukide kulugwasyo luyandika. Bana boonse, abe wamung'anda antela wamusyokwe, beelede kulangwa kabotu alimwi akukwabililwa kweelene.\n1. Muntu oonse ulaangulukide kuyiya, lwiiyo lweelede kupegwa biyo kakunyina kubbadela, kapati muma giledi akutalisya masyoonto alimwi aakati-kati. Kunjila cikolo kumagiledi akutalisya weelede kuba mulawo natayandi nayanda mwana. Lwiiyo lwa milimo ya maanza alimwi aiyandika kuba haanzyibwene wa mulimo umwi lweelede kuti lyoonse kaluliko alimwi lwiiyo lwa mabbuku mapati alwalo lweelede kupegwa kuli baabo bajisi maanu.\n2. Lwiiyo lweelede kuba lwakusumpula bukkale bwa muntu alimwi akuyumya lwaanguluko alimwi akusala ciyanda muntu. Lupa bantu kumvwisisya, kuba sicamba alimwi akusumpula lumvwanoakati kamasi, kakunyina kusalaula cikanda, cikombelo alimwi akuyumya milimo ya mbunga ya masi oonse munyika ya United Nations kutontozya luumuno munyika.\n3. Bazyali balaangulukile kusala lwiiyo ndobayanda antela ndobayeeyela kuba lubotu kubana babo.\n1. Oonse muntu ulaangulukide kakunyina kukasyigwa kutola lubazu mubuumi bukkala bana maleya, kuyiya zyilenwa zyacisi alimwi akwaabana busongo.\n2. Oonse muntu ulaangulukide kukwabililwa ku zyintu zyayanda mbuli zya kulyaanzila, nyimbo azyisobano zyalilembela mukamwini.\n1. Muntu oonse ujisi mulimo kubuleya ooko nkwaangulukide kuliiba akusumpula buntu bwakwe.\n2. Mukubelesya lwaanguluko anguzu zyapedwe, muntu oonse ulaangulukide kulikkalila kwakutaindilizya ku lwaanguluko ndwapedwe amulawo kutegwa awalo kalemeka lwaanguluko lwa bantu bambi alimwi abulemu buyandika kumuntu alimwi akuliiba kwa bana maleya.\n3. Lwaanguluko alimwi akuliiba takweelede kwiindilizyigwa ku mizeezo yakabambwa ambunga ya masi oonse aamunyika ya United Nations.


Kukomba Jehova Kulabikkilizya Akugwasya Bamwi Kumubili | Bwami bwa Leza\nBwami bwa Leza Bulalela!\nAMUBALE MU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chin (Hakha) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Herero Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Laotian Latvian Lingala Lithuanian Lunda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndebele Ndebele (Zimbabwe) Ndonga Nepali Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Venda Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zulu\nKukomba Jehova Kulabikkilizya Akugwasya Bamwi Kumubili\nMAKANI AALI MUCIBALO\nLuyando lwa Bunakristo lulalibonya ciindi nokwacitika ntenda\n1, 2. (a) Mbuyumuyumu nzi mbobakajisi Banakristo mu Judaya? (b) Ino nduyando luli buti ndobakatondezyegwa Banakristo bamu Judaya?\nMUUMWAKA wa 46 C.E., alimwi mu Judaya muli nzala mpati. Akaambo kakuceya kwazyakulya, myuulo yazyakulya yatanta kapati alimwi basikwiiya ba Kristo ba Juda tabakonzyi kuzyuula. Balifwide nzala kapati. Nokuba boobo, basikwiiya ba Kristo balaafwaafwi kukwabililwa a Jehova munzila njobatanabwene kuzwa kaindi. Ncinzi ciyanda kucitika?\n2 Akaambo kakupenga kwa Banakristo ba Juda mu Jerusalemu alimwi amu Judaya, Banakristo ba Juda alimwi a Banakristo Bamasi mu Antiokeya, Suriya, basanga mali kutegwa bagwasye Basyominyina. Mpoonya basala bakwesu beelela bobilo akati kabo, Barnaba alimwi a Saulo, kuti batole zintu zyakumubili kubaalu bambungano ku Jerusalemu. (Amubale Milimo 11:27-30; 12:25.) Amuyeeye buyo mbobakakkomana Banakristo baku Judaya akaambo kaluyando oolu ndobakatondezya Banakristonyina baku Antiokeya!\n3. (a) Ino muunzila nzi bantu ba Leza mazuba aano mobazumanana kutobela cikozyanyo ncobakasiya Banakristo baku Antiokeya? Amupe cikozyanyo. (Amubone akabbokesi kakuti “ Mulimo Wesu Mupati Wakusaanguna Wakugwasya Bamwi Iwakacitwa Mumazuba Eesu.”) (b) Ino mibuzyo nzi njotutiilange-lange mucibalo eeci?\n3 Makani aaya, aakacitika musyule mumwaanda wamyaka wakusaanguna C.E., akali aakusaanguna kulembwa kujatikizya Banakristo ibakali kukkala kubusena bumwi kutuma zintu zyakumubili kutegwa bagwasye Banakristonyina ibakali kukkala kubusena bumbi. Mazuba aano, tutobela cikozyanyo ncobakatusiila bakwesu baku Antiokeya. Ciindi notwamvwa kuti bakwesu ibakkala kubusena bumwi bacitikilwa ntenda naa bali musunko, tulabagwasya. * Kutegwa tumvwisye lugwasyo lwesu lwakumubili mbolweendelana amilimo yesu iimbi yakumuuya, atulange-lange mibuzyo yotatwe iijatikizya mulimo wakugwasyilizya bamwi kumubili. Nkaambo nzi kugwasya bamwi kumubili ncotukubona kuti ncibeela cabukombi bwesu? Makanze nzi ngotujisi notubeleka mulimo ooyu wakugwasya bamwi kumubili? Ino tugwasyigwa buti amulimo ooyu wakugwasyilizya bamwi kumubili?\nIkaambo Mulimo Wakugwasya Bamwi Kumubili Ncouli “Mulimo Uusetekene”\n4. Ino Paulo wakabaambila nzi bana Korinto kujatikizya mulimo wa Bunakristo?\n4 Mulugwalo lwakwe lwabili ndwaakalembela bana Korinto, Paulo wakapandulula kuti mulimo uusetekene ngobajisi Banakristo uli muzibeela zyobilo. Nokuba kuti lugwalo lwa Paulo lwakalembelwa Banakristo bananike, majwi aakwe alabeleka ‘akumbelele zimbi’ mazuba aano. (Joh. 10:16) Cibeela cimwi camulimo wesu cijatikizya “mulimo wakuyanzanya,” nkokuti, mulimo wesu wakukambauka akuyiisya. (2 Ko. 5:18-20; 1 Ti. 2:3-6) Cibeela cimwi cijatikizya mulimo ngotubelekela basyomima. Paulo wakawaamba cacigaminina kuti “mulimo wakugwasya.” (2 Ko. 8:4) Kujatikizya majwi aakuti “mulimo wakuyanzanya” alimwi aakuti “mulimo wakugwasya,” mumasena oonse obilo ibbala lyakuti “mulimo” lisandululwa kuzwa kubbala lya Chigiriki lyakuti di·a·ko·niʹa. Nkaambo nzi ncotweelede kukabikkila maano kaambo aaka?\n5. Nkaambo nzi ncotweelede kukabikkila maano kaambo nkaakaamba Paulo kakuti mulimo wakugwasya bamwi mulimo uusetekene?\n5 Kwiinda mukubelesya bbala lyomwe lyamu Chigiriki kwaamba milimo yoonse yobilo, Paulo wakatondezya kuti mulimo wakugwasya ulikozyenye amisyobo iimbi yamilimo iyakali kubelekwa a Banakristo mumbungano. Kumatalikilo wakaamba kuti: “Kuli milimo yiindene-indene, pele kuli buyo Mwami omwe; alimwi kuli nzila zyakubeleka ziindene-indene, . . . Pele milimo yoonse eeyi ilacitwa amuuya omwe nguwenya ooyu.” (1 Ko. 12:4-6, 11) Paulo wakatondezya kuti milimo yambungano iisiyene-siyene ileendelana a “mulimo uusetekene.” * (Lom. 12:1, 6-8) Nkakaambo kaako wakalimvwa kuti cakali kuyandika kulinguwe kwaaba ciindi cakwe kuti ‘akutaukile basalali’!—Lom. 15:25, 26.\n6. (a) Kweelana ambwaakapandulula Paulo, nkaambo nzi mulimo wakugwasya bamwi ncouli cibeela cabukombi bwesu? (b) Amupandulule mulimo wesu wakugwasya bamwi ibacitikilwa ntenda mboweendelezyegwa nyika yoonse. (Amubone kabbokesi kakuti “ Ciindi Nokwacitika Ntenda!” peeji 214)\n6 Paulo wakagwasya bana Korinto kubona ikaambo mulimo wakugwasya bamwi ncowakali cibeela camulimo wabo uusetekene alimwi acibeela cabukombi bwabo kuli Jehova. Amubone ncaakali kupandulula: Banakristo ibagwasya bamwi balacita oobo nkaambo ‘balalibombya kumakani mabotu aamba Kilisito.’ (2 Ko. 9:13) Aboobo, kwiinda mukukulwaizyigwa aluyandisisyo lwabo lwakubelesya njiisyo zya Kristo, Banakristo balabagwasya basyominyina. Paulo wakaamba kuti milimo mibotu njobabelekela Banakristonyina ‘nduzyalo lwa Leza lulibedelede.’ (2 Ko. 9:14; 1 Pe. 4:10) Aboobo, kujatikizya kugwasya bakwesu babulide, kwalo ikubikkilizya amulimo wakugwasyilizya kumubili, Ngazi Yamulindizi yamu Chingisi ya December 1, 1975, yakaamba kuti: “Tatweelede kudooneka kuti Jehova Leza alimwi a Mwanaakwe Jesu Kristo balaubikkila kapati maano mulimo uuli boobu.” Inzya, mulimo wakugwasyilizya bamwi kumubili ncibeela iciyandika kapati camulimo uusetekene.—Lom. 12:1, 7; 2 Ko. 8:7; Heb. 13:16.\nMulimo Wakugwasya Bamwi Kumubili Ulijisi Twaambo Tumvwika Ncoucitilwa\n7, 8. Ino nkaambo nzi kakusaanguna ncoucitilwa mulimo wesu wakugwasya bamwi nokwacitika ntenda? Amupandulule.\n7 Ino mulimo wesu wakugwasyilizya bamwi kumubili ujisi twaambo nzi ncoucitilwa? Paulo wakaingula mubuzyo ooyu mulugwalo lwakwe lwabili ndwaakalembela bana Korinto. (Amubale 2 Bakolinto 9:11-15.) Mutupango ootu, Paulo wakakankaizya twaambo totatwe ncoucitilwa, ituzuzikizyigwa kwiinda mukutola lubazu ‘mumulimo ooyu wakugwasya bantu,’ nkokuti mulimo wakugwasyilizya bamwi kumubili. Atutulange-lange twaambo ootu kamwi akamwi.\n8 Kaambo kakusaanguna, mulimo wesu wakugwasya bamwi kumubili ulemeka Jehova. Amubone kuti mutupango tosanwe tutazubuludwe Paulo wakainduluka-induluka kugwasya Banakristonyina kuti babikkile maano kuli Jehova Leza. Mwaapostolo wakabayeezya kujatikizya ‘bantu bamulumba Leza’ alimwi ‘abantu banji bamulumba Leza.’ (Kapango 11 a 12) Wakaamba mbuli mulimo wakugwasyilizya bamwi kumubili mbougwasya Banakristo ‘kulemeka Leza’ alimwi akutembaula ‘luzyalo lwa Leza lulibedelede.’ (Kapango 13 a 14) Paulo wakamanizya makani aakwe aajatikizya mulimo wakugwasyilizya bamwi kumubili kwiinda mukwaamba kuti: “Aalumbwe Leza.”—Kapango 15; 1 Pe. 4:11.\n9. Ino mulimo wakugwasya bamwi inga wabacinca buti mbobayeeya bantu? Amupe cikozyanyo.\n9 Mbubwenya mbuli Paulo, babelesi ba Leza mazuba ano babona mulimo wakugwasyilizya bamwi kumubili kuba coolwe cakulemeka Jehova alimwi akusumpula njiisyo zyakwe. (1 Ko. 10:31; Tit. 2:10) Masimpe ngakuti, mulimo wakugwasyilizya bamwi kumubili kanji-kanji ulagwasya kapati kugwisya mizeezo iilubide njobajisi bantu bamwi kujatikizya Jehova a Bakamboni bakwe. Mucikozyanyo, Mukaintu umwi uukkala mubusena imwakacitika ntenda akaambo kaguwo pati wakabikkide cikwankwani amulyango wakwe icakalembedwe kuti, “Tandiyandi Kuswaigwa a Bakamboni ba Jehova.” Mpoonya bumwi buzuba wakabona babelesi ibakali kubeleka mulimo wakugwasyilizya bamwi kuyakulula ŋanda yakanyonyooka mutala aamugwagwa kuzwa aŋanda yakwe. Kwamazuba aali mbwaabede, wakali kubona babelesi ibakakkomene kababeleka, mpoonya wakaunka nkobakabede kutegwa azyibe naa bakali bani. Naakazyiba kuti babelesi aaba ibakali kugwasya bamwi bakali Bakamboni ba Jehova, wakagambwa kapati akwaamba kuti: “Ndakali kumuyeeyela kuba bantu batali kabotu.” Ino ncinzi cakacitika? Wakacigwisya cikwankwani amulyango wakwe.\n10, 11. (a) Nzikozyanyo nzi izitondezya kuti tuzuzikizya kaambo kabili ncoucitilwa mulimo wesu wakugwasya bamwi? (b) Nibroshuwa nzi iigwasya babelesi ibabeleka mulimo wakugwasya bamwi nokwacitika ntenda? (Amubone kabbokesi kakuti “ Cibelesyo Acimbi Icigwasya Babelesi Ibagwasya Nokwacitika Ntenda.”)\n10 Kaambo kabili, ‘tupa zyintu zinji nzyobayandika’ basyomima. (2 Ko. 9:12a) Tulayandisisya kubapa nzyobayandika akugwasyilizya kucesya mapenzi aabakwesu abacizyi. Ino nkaambo nzi? Nkaambo zizyo zyambungano ya Bunakristo zipanga ‘mubili omwe,’ alimwi “ikuti naa cizyo cimwi capenga, zizyonyina zyoonse zipengela antoomwe ancico.” (1 Ko. 12:20, 26) Aboobo, luyando lwabunyina alweetelelo zikulwaizya bakwesu abacizyi banji mazuba aano kufwambaana kuleka milimo yabo kutegwa balibambile, akuunka kumasena ikwacitika ntenda kutegwa bakagwasye basyominyina. (Jak. 2:15, 16) Mucikozyanyo, muzuzumo wamulwizi uutegwa tsunami nowakamana kucitika mucisi ca Japan mu 2011, ofesi yamutabi yamucisi ca United States yakatuma magwalo ku makkomiti aakuyaka aacooko mucisi ca United States, ikulomba naa “bakwesu basyoonto beelela” inga bajanika kutegwa bakagwasye kuyakulula Maanda aa Bwami ku Japan. Ino bakacita buti? Nokwakainda buyo nsondo zili mbozibede, babelesi basikulisungula ibatandila ku 600 bakalilembya kuyakugwasyilizya—alimwi bakalibbadalela ndeke kuunka ku Japan! Ofesi yamutabi yamu United States yakaamba kuti: “Kulyaaba kwabakwesu kwatugambya kapati.” Ciindi mukwesu waku Japan naakabuzya icakapa mukwesu iwakazwa kucisi cimbi kuti azikugwasyilizye, wakaambilwa kuti: “Bakwesu baku Japan ncizyo ‘camubili wesu.’ Mapenzi aabo andiswe mapenzi eesu.” Akaambo kakuba a luyando lwakulyaaba, babelesi basikulisungula bakulwaizyigwa nokuba kubikka maumi aabo muntenda kutegwa bagwasye basyominyina. *—1 Joh. 3:16.\nMULIMO WESU MUPATI WAKUSAANGUNA WAKUGWASYA BAMWI IWAKACITWA MUMAZUBA EESU\nMu September 1945, nokwakainda buyo myezi misyoonto kuzwa ciindi Nkondo Yabili Yanyika Yoonse noyakamana mu Europe, Mukwesu Knorr wakaambilizya matalikilo aamulimo mupati wakutuma ‘zintu zyakumubili zyakugwasya bakwesu bakabulide mu central Europe.’\nNokwakainda buyo nsondo zisyoonto kwaambilizya ooko nokwakapegwa, Bakamboni mu Canada, mu United States, alimwi amuzisi zimbi bakatalika kulibambila kutuma zisani azyakulya izyakasangwa. Kuzwa mu January 1946 kuya kumbele, zintu zyakatumwa kubakwesu ku Austria, Belgium, Bulgaria, China, Czechoslovakia, Denmark, England, Finland, France, Germany, Greece, Hungary, Italy, Netherlands, Norway, Philippines, Poland, alimwi aku Romania.\nPulogilamu eeyi yakugwasya bamwi tiiyakacitwa buyo ciindi comwe pe. Zintu zyakupa bakwesu ibakali kuyandika lugwasyo zyakazumanana kutumwa kwamyaka yobilo acisela! Mukati kaciindi eeci bakwesu abacizyi ibainda ku 85,000 bakatuma zintu izyakali kulema makilogilamu aazyakulya aainda ku 300,000, makilogilamu aabalilwa ku 450,000 aazisani, alimwi amabbusu aainda ku 124,000 kutegwa bakwesu abacizyi ibakali kukkala mumasena imwakali nkondo bagwasyigwe. Kuzikusika mu August 1948, mulimo ooyu mupati wakugwasya bakwesu ibakali kuyandika lugwasyo wakamana. “Mu 1949 Ngazi Yamulindizi yakati: “Eeci ncobeni cali citondezyo caluyando kuli umwi amweenzyinyina.” Toonse tulizyi kuti bakwesu bakacita oobu kutegwa Mwami alemekwe, kabayeeyede kuti lugwasyo oolu lwakumubili luyoogwasya bamwi kuzumanana mubukombi bwabo bwakasimpe; aboobo bakacibona kuba coolwe cipati kubelekela Banakristonyina munzila eeyi.” Mulimo ooyu wakugwasya bamwi ibakali kuyandika lugwasyo wakapa kuti Jehova atembaulwe, wakagwasya basyomima, alimwi wakayumya luyando lwabakwesu nyika yoonse.\n11 Bantu ibatali Bakamboni abalo balalumba kujatikizya mulimo wesu wakugwasyilizya bamwi ciindi nokwacitika ntenda. Mucikozyanyo, noyakamana kucitika ntenda mucooko ca Arkansas, mucisi ca U.S.A., mu 2013, muteende umwi wakaamba kujatikizya basikugwasyilizya Bakamboni mbobakagwasyilizya cakufwambaana, wakati: “Mbunga ya Bakamboni ba Jehova ibikkide bubambe bubotu kapati bwabasikugwasyilizya cakufwambaana ciindi nokwacitika ntenda.” Masimpe, kweelana ambwaakaamba mwaapostolo Paulo, ‘tupa zyintu zinji’ kubakwesu ibabulide.\n12-14. (a) Nkaambo nzi ncociyandika kapati kuzuzikizya kaambo katatu ncoucitilwa mulimo wesu wakugwasya bamwi nokwacitika ntenda? (b) Majwi nzi aatondezya mbociyandika kuzumanana amilimo yakumuuya?\n12 Kaambo katatu, tugwasya ibali mumapenzi kuti batalike alimwi kucita zintu zyakumuuya. Nkaambo nzi eeci ncociyandika kapati? Paulo wakaamba kuti akaambo kakuti batambula lugwasyo, aabo ‘bantu banji bayoolumba Leza.’ (2 Ko. 9:12b) Taakwe nzila iimbi iinda kubota kwiinda yeeyi yakuti bantu bali mumapenzi balumbe Jehova akaambo kakutalika alimwi kucita zintu zyakumuuya cakufwambaana. (Flp. 1:10) Mu 1945, Ngazi Yamulindizi yamu Chingisi yakaamba kuti: “Paulo wakazumizya . . . kuti kusangwe zintu nkaambo eeci cakali kugwasya . . . Banakristo ibakabulide kujana zintu zyakumubili nzyobakabulide kutegwa bakonzye kutola lubazu canguzu mumulimo wa Jehova wakukambauka.” Aaya acili ngamakanze eesu amazuba aano. Kwiinda mukutalika alimwi kubeleka mulimo wakukambauka, bakwesu balaliyumya alimwi balabayumya basimukobonyina.—Amubale 2 Bakolinto 1:3, 4.\n13 Amubone nzyobakaamba bamwi babaabo ibakagwasyigwa aciindi nobakali kuyandika lugwasyo luliboobo, ibakatalika alimwi kutola lubazu mumulimo wakukambauka, alimwi ibakayumizyigwa kwiinda mukucita boobo. Mukwesu umwi wakati: “Mukwasyi wesu wakalongezyegwa akaambo kakutalika kukambauka. Kukambauka kwakatugwasya kuti twaalube mapenzi eesu kwaciindi cisyoonto ciindi notwakali kusola kuumbulizya bamwi.” Mucizyi umwi wakati: “Kubikkila maano milimo yakumuuya kwakapa kuti ndilube ntenda yakandicitikila. Kwakapa kuti ndiliibe.” Mucizyi umbi alimwi wakati: Nokuba kuti tiindakali kukonzya kuzicinca zintu zinji, mulimo wakukambauka wakapa kuti mukwasyi wangu kauzilanga kabotu zintu. Kubandika abamwi kujatikizya bulangizi bwesu bwanyika mpya kwakayumya lusyomo lwesu lwakuti zintu zyoonse ziyooba zipya.”\n14 Kujanika kumiswaangano ncintu cimwi cakumuuya basyomima ncobeelede kutalika alimwi kucita cakufwambaana kweelana ambocikonzyeka. Amubone cakacitikila mucizyi Kiyoko, uujisi myaka yakuzyalwa iitandila ku 60. Ciindi muzuzumo uutegwa tsunami nowakapa kuti asweekelwe zintu zyoonse nzyaakajisi kunze buyo aazisani amabbusu ngaakasamide, taakwe naakazyi mbwaakali kukonzya kupona. Mpoonya mwaalu wakabatamba kuti kabacitila miswaangano ya Bunakristo mumootokala wakwe. Ba Kiyoko bakati: “Mwaalu amukaintu wakwe alimwi amucizyi uumbi andime twakakkala mumootokala. Muswaangano wakacitwa munzila iitakatazyi, cakali mbuli maleele, ndakaile kuluba kuti ndakacitikilwa ntenda. Ndakalimvwa kuba aluumuno lwamumizeezo. Muswaangano uulya wakandigwasya kubona kuti kuyanzana kwa Bunakristo kulagwasya ncobeni.” Kujatikizya kujanika kwakwe kumiswaangano iyakacitwa noyakainda ntenda, mucizyi uumbi wakaamba kuti: “Miswaangano yandigwasya kuliyumya!”—Lom. 1:11, 12; 12:12.\nMulimo Wakugwasya Bamwi Uletela Zilongezyo Zitamani\n15, 16. (a) Nimpindu nzi njobakali kukonzya kujana Banakristo baku Korinto akumasena aambi buyo kwiinda mukugwasya bamwi nokwacitika ntenda?(b) Ino tugwasyigwa buti mazuba aano andiswe kwiinda mumulimo wakugwasya bamwi nokwacitika ntenda?\n15 Mumubandi wakwe uujatikizya mulimo wakugwasya bamwi, Paulo alimwi wakapandulwida bana Korinto bubotu mbobakali kuyoojana balo a Banakristo bamwi kwiinda mukutola lubazu mumulimo ooyu. Wakaamba kuti: “Nobamupailila mipailo yakukombelezya balamuyeeya [Banakristo ba Juda mu Jerusalemu ibakatambula lugwasyo] kapati akaambo kaluzyalo lwa Leza lulibedelede luli alindinywe.” (2 Ko. 9:14) Inzya, bwaabi bwabana Korinto bwakapa kuti Banakristo ba Juda bapailile Banakristonyina mu Korinto, kubikkilizya a Bamasi, alimwi bwakali kuyooyumya luyando lwabo kuli mbabo.\n16 Kubelesya majwi aa Paulo aajatikizya mpindu zijanika akaambo kamulimo wakupa lugwasyo mazuba aano, Ngazi Yamulindizi yamu Chingisi ya December 1, 1945, yakati: “Ciindi bantu ba Leza ibakkala kubusena bumwi nobapa Banakristonyina ibakkala kubusena bumbi zintu nzyobayandika, eeci cilabakamantanya!” Oobu mbombubo mbobalimvwa babelesi ibabeleka mulimo wakugwasya bamwi mazuba aano. Mwaalu umwi iwakabeleka mulimo wakugwasya bamwi ciindi maanzi naakapaya, wakati: “Kubeleka mulimo wakugwasya bamwi kwakandipa kuti ndilimvwe kuba acilongwe ciyumu abakwesu kwiinda kaindi.” Mucizyi umwi iwakalumba akaambo kakugwasyigwa wakati: “Bunyina bwesu ncecintu ciyandika kapati ncotujisi kunze lya Paradaiso aanyika.”—Amubale Tusimpi 17:17.\n17. (a) Ino majwi aajanika mulugwalo lwa Isaya 41:13 abeleka buti kumulimo wakugwasya bamwi nokwacitika ntenda? (b) Amwaambe zikozyanyo zimwi izitondezya kuti mulimo wakugwasya bamwi nokwacitika ntenda ulemeka Jehova alimwi uyumya bunyina bwesu. (Amubone akabbokesi kakuti “ Babelesi Ibalisungula Nyika Yoonse Bagwasya Ciindi Nokwacitika Ntenda.”)\n17 Ciindi babelesi ibabeleka mulimo wakugwasyilizya nobasika kubusena ikwacitikila ntenda, munzila iilibedelede ibakwesu ibali mumapenzi balalibonena kuzuzikizyigwa kwacisyomezyo ca Leza cakuti: “Mebo nde Jehova njookujata kujanza lyalulyo . . . Utayoowi, ndime sikugwasya wako.” (Is. 41:13) Naakafwutuka ntenda, mucizyi umwi wakati: “Nondakabona zintu mbozyakanyonyooka ndakalimvwa kubula bulangizi, pele Jehova wakandigwasyilizya. Lugwasyo ndondakatambula kuzwa kubakwesu talwaambiki.” Ntenda noyakamana kucitika akunyonyoona zintu mubusena mobakali kukkala, baalu bobilo bakalemba kwiiminina mbungano mobakali kuzulilwa kuti: “Muzuzumo wakatuletela mapenzi mapati, pele twakagwasyigwa a Jehova kwiinda mubakwesu. Twakali kubala buyo kujatikizya mulimo wakugwasya bamwi, pele lino twalibonena kaucitika.”\nMULIMO WAKUGWASYA BAMWI WAKACINCA BUUMI BWANGU\nINO bana inga bajatikizyigwa buti nobatola lubazu mumulimo wakugwasyilizya bamwi ibayandika lugwasyo? Amubone cakacitika kuli ba Peter Johnson, ibakatola lubazu mumulimo ooyu ciindi cakusaanguna nobakajisi myaka yakuzyalwa iili 18. Bakaamba kuti: “kubona mbobakali kutondezya kulumba bakwesu alimwi alukkomano luboola akaambo kakupa cakandikulwaizya kapati. Cakapa kuti luyandisisyo lwangu lwakubelesya buumi bwangu kubelekela Leza lukomene kapati.” Mpoonya ba Peter bakatalika mulimo wabupainiya. Abalo bakabeleka ku Bbeteli mpoonya kumbele bakazikubeleka mu Kkomiti Yacooko Yamayake. Lino ba Peter baamba kuti: “Kubeleka mulimo wakugwasya bamwi ciindi cakusaanguna mu 1974 kwakacinca buumi bwangu.” Sena mucili Mwana? Sena inga mwatobela cikozyanyo caba Peter? Tamuzyi buyo mulimo wakugwasya bamwi ibacitikilwa ntenda mboukonzya kucinca buumi bwanu!\nSena Mulakonzya Kutola Lubazu?\n18. Nintaamu nzi nzyomukonzya kubweza ikuti kamuyanda kutola lubazu mumulimo wakugwasya bamwi ciindi nokwacitika ntenda? (Amubone kabbokesi kakuti “ Mulimo Wakugwasya Bamwi Wakacinca Buumi Bwangu.”)\n18 Sena inga mwayanda kulibonena lukkomano luboola akaambo kakubeleka mulimo wakugwasya ciindi nokwacitika ntenda? Kuti kamuyanda, amuzyibe kuti babelesi ibabeleka mulimo wakugwasya ooyu kanji-kanji balasalwa kuzwa akati kabaabo ibabeleka mulimo wakuyaka Maanda aa Bwami. Aboobo, amubaambile baalu ibali mumbungano yanu kuti mulomba foomu kutegwa mulembele. Mwaalu uujisi luzyibo kapati mumulimo wakugwasya ciindi nokwacitika ntenda uyeezya kuti: “Amuunke kubusena ikwacitika ntenda lilikke buyo noyamutamba kuti muunke Kkomiti Iigwasya Nokwacitika Ntenda.” Munzila eeyi mulimo wesu wakugwasya uyakucitwa munzila yakutobela bubambe.\n19. Ino muunzila nzi mpati basikugwasya nokwacitika ntenda mobatondezya kuti ncobeni tuli basikwiiya ba Kristo?\n19 Masimpe, mulimo wakugwasya bamwi ibacitikilwa ntenda nenzila mbotu njotumvwida mulawo wa Kristo ‘wakuyandana.’ Kwiinda mukutondezya luyando luli boobu, tutondezya kuti tuli basikutobela Kristo beni-beni. (Joh. 13:34, 35) Eelo kaka ncilongezyo kulindiswe mazuba aano kuba ababelesi banji balisungwide ibalemeka Jehova ciindi nobagwasya baabo ibagwasyilizya Bwami bwa Leza cakusyomeka!\n^ munc. 3 Cibalo eeci cilanga-langa lugwasyo lupegwa kubasyomima nokwacitika ntenda. Nokuba boobo, ziindi zinji, mulimo wesu wakugwasya bamwi ulagwasya abantu batali Bakamboni.—Gal. 6:10.\n^ munc. 5 Paulo wakabelesya bbala lya di·aʹko·nos kupandulula “bakutausi.”—1 Ti. 3:12.\n^ munc. 10 Amubone cibalo cakuti “Aiding Our Family of Believers in Bosnia” (Kugwasya Mukwasyi Wesu Wabasyomi mu Bosnia) mu Ngazi Yamulindizi yamu Chingisi ya November 1, 1994, mapeeji 23-27.\nSena Bwami Mububona Kuba Bwancobeni?\nIno tuzyi buti kuti mulimo wakugwasya bamwi ciindi nokwacitika ntenda ncibeela camulimo uusetekene ngotubelekela Jehova?\nIno ntwaambo nzi totatwe ncotubelekela mulimo wakugwasya bamwi ciindi nokwacitika ntenda?\nIno mulimo wakugwasya bamwi ujisi mpindu nzi zitamani?\nIno mulimo wakugwasya bamwi nokwacitika ntenda weendelana buti amulawo wa Jesu uujanika mulugwalo lwa Johane 13:34?\nBABELESI IBALISUNGULA NYIKA YOONSE BAGWASYA CIINDI NOKWACITIKA NTENDA\nCENTRAL AFRICA ALIMWI A WEST AFRICA\nMu 1994, bantu ibabalilwa ku 800,000 naa bainda waawo mucisi ca Rwanda bakajaigwa ciindi nokwakali kujayana kwamisyobo. Nokwakamana kujayana kwamisyobo, kulwana kwakatalika amuzisi zimbi zyamu Central Africa, calo cakapa kuti munkambi zyabazangalisi mube bantu banji kapati. Kutegwa bagwasye basyominyina ibakali mumapenzi, Bakamboni ba Jehova kucisi ca Belgium, France, alimwi a Switzerland bakatuma andeke zyakusama, misamu, matente, zyakulya azintu zimwi zyakubelesya antoomwe izyakali kulema makilogilamu aabalilwa ku 300,000. Nokwakainda buyo nsondo zili mbozibede, bakwesu ibakabulide bakazitambula zintu eezyo.\nAlimwi mu Africa, kabunga kabamadokota Bakamboni ibali kkumi abamanesi kuzwa kucisi ca France bali kugwasyilizya bakwesu ibali kupenga akaambo kankondo, nzala, alimwi amalwazi. Mumyaka buyo yobilo yainda, kabunga aaka kakalanganya bantu ibaciswa ibainda ku 10,000. Mulimo wabo utembaula Jehova ambunga yakwe. Nesi umwi wakaamba kuti: “Ciindi notusika mubusena bumwi kutegwa tugwasye bakwesu abacizyi, bantu balaamba cabulemu kuti, ‘Aaba Mbaakamboni ba Jehova. Baboolela kugwasya Banakristonyina.’” Naakamana kutambula lugwasyo kuzwa kuli nesi, mucizyi umwi wakati: “Ndalumba mucizyi. Ndalumba Jehova”!\nZiindi zimwi, mulimo wakugwasya bamwi inga wayandika ciindi nokwacitika ntenda mpati kapati. Mu 2012, kwakacitika ntenda yamumugwagwa mu Nigeria iyakajaya Bakamboni ibali 13, boonse ibakali kuzulilwa mumbungano yomwe nsyoonto, mpoonya bamwi ibali 54 bakalicisa kapati. Kkomiti iigwasyilizya bacitikilwa ntenda yakabikka bubambe bwakuti kube babalanganya boonse ibakali muntenda. Ciindi mulwazi umwi mucibbadela naakabona bakwesu abacizyi ibakalicisa mbobakali kubikkilwa maano abantu banji, wakatuma luwaile kuli pasita wakwe akwaamba kuti: “Taakwe naba omwe kuzwa kucikombelo cesu wakandiswaya. Amuboole kucibbadela mulibonene mbobayandana Bakamboni ba Jehova!”\nNokuba kuti bakwesu mumbungano iilya nsyoonto bakasweekelwa kapati, bakaumbulizyigwa aluyando ndobakatondezya basyominyina. Kuyungizya waawo, nobakamana kubona mbobakali kubabikkila maano bakwesu ibakali muntenda, bakwesu abacizyi ibali mbobabede mumbungano iilya bakayungizya mulimo wabo wakukambauka. Kaitanacitika ntenda, mbungano yakajisi basikumwaya ibali 35. Mumwaka buyo omwe, mweelwe wabasikumwaya wakatanta kusika ku 60.\nMu 2013, maanzi akapaya muzibeela zimwi zyankomwe ya Queensland calo cakapa kuti Bakamboni ibali 70 babule maanda. Ba Mark aba Rhonda amwanaabo musimbi bakatija kuzwa muŋanda yabo iyakazwide maanzi mpoonya bakaakulijana munkambi. Busena oobu bwakazwide bantu. Ba Rhonda bakaamba kuti: “Bantu bakali kwiimikila buyo.” Coongo cipati candeke izyakali kukkala akunyamuka cakapa kuti busena oobu bubije kapati kukkala. Akaambo kakupengana mumizeezo, bakabuzya balumi babo kuti, “Tulacita buti?” Ba Mark bakapaila kuli Jehova kuzwa ansi aamoyo, kulomba kuti abagwasye. Ba Rhonda bakati: “Nokwakainda maminiti aali 30, kwakasika mootokala kubusena nkotwakabede, mpoonya bakwesu botatwe bakaseluka. Notwakaswaangana ambabo bakati: “Tulaunka limwi andinywe. Mulakkala kuŋanda yamukwesu.’” Ba Rhonda bakayungizya kwaamba kuti: “Cilakatazya kupandulula mbotwakalimvwa aciindi eeciya akaambo kaluyando ilutondezyegwa ambunga ya Jehova.”\nBasikulisungula ibainda ku 250 bakaunka cakufwambaana kubusena nkoyakacitikila ntenda kutegwa bagwasye Banakristonyina. Mukwesu umwi ucembeede wakati: “Kabunga ka Bakamboni kakasika cakutayeeyela akubeleka canguzu kusalazya ŋanda yangu. Mebo abakaintu bangu tatukalubi mbobakatugwasya.”\nMu 2008, mankandya aakakolomoka kuzwa mumalundu alimwi akupaya kwamaanzi mucooko ca Santa Catarina kwakapa kuti bantu babalilwa ku 80,000 bazwe mumaanda aabo. Muntu umwi iwakali kukkala mubusena oobo wakati: ‘Kupaya kwamaanzi ooko kwakali mbuli tsumani yamankandya, alimwi azisamu.’ Bakwesu bamwi bakali kukkala mu Ŋanda Yakucitila Miswaangano Mipati. Ba Márcio ibakali kulanganya ŋanda yakuswaanganina bakaamba kuti: “Bakatija buyo azyakusama nzyobakasamide, zyoonse zyakajisi mankandya.” Mucizyi umwi wakati: “Ŋanda yesu yakawa. Cakali kucisa kapati kubona kainyonyooka kwakaindi kaniini buyo, pele tandikalubi bakwesu abacizyi mbobakatuumbulizya. Twakatondezyegwa luyando munzila zinji! Ntenda yakatucitikila yakandiyiisya mbocili cabusongo kubikkila maano kuzintu zyakumuuya.”\nŊanda Yakucitila Miswaangano Mipati mu Santa Catarina, mu Brazil yakabelesyegwa kutambwida zintu izyakasangwa nokwakacitika ntenda mu 2009\nMankandya aakakolomoka kuzwa mumalundu akanyonyoona minzi iili munselelo aamalundu afwaafwi adolopo lya Rio de Janeiro. Kutegwa kabacikonzya kugwasya kabotu ciindi nokwacitika ntenda zili boobu izivwula kucitika, bakwesu bakapanga Kkomiti Iigwasyilizya Nokwacitika Ntenda. Ciindi noilangilwa kucitika ntenda yamankandya aakolomoka mumalundu, bakwesu ibakkala mumasena aayo baambila kkomiti. Cakufwambaana, basikulisungula balasika mumyootokala iilembedwe kuti “Bakamboni ba Jehova—Kugwasya Bantu.” Boonse ibabeleka mulimo ooyu mbantu balibambilide alimwi balizyi nzyobeelede kucita. Babelesi basama tusani itubazyibya kabotu-kabotu kuti Mbaakamboni ba Jehova. Babelekela antoomwe abakwesu ibali muma Hospital Liaison Committees kugwasya bakwesu abacizyi ibalicisa. Babelesi ibagwasyilizya nokwacitika ntenda balaletelezya zyakulya, maanzi, misamu, alimwi azyakusama. Kugwisya mankandya mumaanda mulimo mupati. Noyakainda ntenda yakacitika ino-ino yamankandya aakakolomoka, basikulisungula ibainda ku 60 bakabeleka kugwisya mankandya aakazuzya myootokala yone iinyamuna katuundu!\nKabunga Keendelezya kakalailila mitabi yoonse nyika yoonse mbwiizulwa kuti ipe malailile kubaalu bamumbungano alimwi akubalangizi beendeenda kujatikizya mbobeelede kulibambila ancobeelede kucita ikuti naa kwacitika ntenda. Mucikozyanyo, nociba ciindi kaitanacitika ntenda, baalu beelede kuti kabajisi manamba aamafooni ngobabelesya basikumwaya boonse bamumbungano.\nCIINDI NOKWACITIKA NTENDA!\nBaalu balabandika abasikumwaya boonse\nBaalu bazyibya sicuuno wakabunga kabaalu\nBasicuuno bazyibya balangizi beendeenda alimwi abakwesu beelela ibabandika aofesi yamutabi\nCakulya, maanzi, busena bwakukkala, misamu, alimwi alugwasyo lwamumizeezo akumuuya lulapegwa cakufwambaana\nOfesi yamutabi ituma lipooti ku Kkomiti Yabeendelezi ya Kabunga Keendelezya kujatikizya bukkale oobo alimwi azintu ziyandika\nKkomitii Iigwasyilizya Nokwacitika Ntenda ilabikka bubambe alimwi ilazumanana kubagwasyilizya bakwesu abacizyi kutegwa bajane ziyandika\nKkomiti Yabeendelezi ilalanga-langa ziyandika, alimwi ikuti kakuyandika, ilazumizya kutegwa basikugwasyilizya bamwi batumwe kuzwa muzisi zimbi\nCIBELESYO ACIMBI ICIGWASYA BABELESI IBAGWASYA NOKWACITIKA NTENDA\nMU June 2013, kabroshuwa kakuti Jehovah’s Witnesses and Disaster Relief kakamwaigwa. Kabroshuwa aaka kakabambilwa baabo ibabelekela mumaofesi aamfwulumende mucisi ca United States ibalanganya baabo ibapa lugwasyo nokwacitika ntenda. Kabroshuwa kalapandulula lugwasyo ndotwali kupa kuzwa mumyaka yamuma 1940. Alimwi kalijisi maapu iitondezya mpotusikide mukupa lugwasyo nyika yoonse. Mwaalu umwi uujatikizyidwe mukubikka bubambe bwakupa lugwasyo wakaamba kuti: “Kkomiti Iigwasyilizya Nokwacitika Ntenda ibelesya kabroshuwa aaka kutegwa kaibandika abaabo ibali mubweendelezi mumasena muvwula kucitika ntenda kakucili ciindi kaitanacitika ntenda. Ikuti beendelezi aabo bazyibila limwi mulimo wesu wakupa lugwasyo, cilaubauba kulomba kuzumizyigwa ambabo ciindi notuyanda kupa lugwasyo kubusena ooko ikwacitika ntenda.”\nLugwalo Luzwa Ku Kabunga Keendelezya\nCIBALO 1 “Abuboole Bwami Bwako”\nCIBALO 2 Bwami Bwazyalwa Kujulu\nCIBEELA 1 Kasimpe ka Bwami—Kwaabila Cakulya Cakumuuya\nCIBALO 3 Jehova Wayubununa Makanze Aakwe\nCIBALO 4 Jehova Wasumpula Zina Lyakwe\nCIBALO 5 Mwami Wabumunikila Bwami\nCIBEELA 2 Mulimo Wakukambauka Bwami—Kumwaya Makani Mabotu Nyika Yoonse Mbwiizulwa\nCIBALO 6 Bantu Ibakambauka—Babelesi Balyaaba Amoyo Woonse\nCIBALO 7 Nzila Zyakukambaukila—Kubelesya Nzila Iili Yoonse Iikonzyeka Kukambaukila Bantu\nCIBALO 8 Zibelesyo Zyakubelesya Mumulimo Wakukambauka—Ikusimba Mabbuku Aakubelesya Munyika Yoonse\nCIBALO 9 Zintu Izyacitika Akaambo Kakukambauka—“Myuunda . . . Yayuma Kale Kuti Itebulwe”\nCIBEELA 3 Zyeelelo zya Bwami—Kuyandaula Bululami bwa Leza\nCIBALO 10 Mwami Wabasalazya Kumuuya Bantu Bakwe\nCIBALO 11 Kusalazyigwa Mukulilemeka—Ikutondezya Busalali bwa Leza\nCIBALO 12 Bakamantene Kubelekela “Leza Waluumuno”\nCIBEELA 4 Kuzunda kwa Bwami—Kusimpikizya Makani Mabotu Mumulawo\nCIBALO 13 Bakambausi ba Bwami Balatola Milandu Yabo Kunkuta\nCIBALO 14 Kugwasyilizya Mfwulumende ya Leza Ilikke Cakusyomeka\nCIBALO 15 Kulwanina Lwaanguluko Lwakukomba\nCIBEELA 5 Lwiiyo Kuzwa ku Bwami—Kuyiisya Babelesi ba Mwami\nCIBALO 16 Kuswaangana Antoomwe Kutegwa Tukombe\nCIBALO 17 Kuyiisya Bakambausi ba Bwami\nCIBEELA 6 Kugwasyilizya Bwami—Kuyaka Masena Aakukombela Akupa Lugwasyo\nCIBALO 18 Nkwaajanwa Mali Aakubelesya Mumilimo ya Bwami\nCIBALO 19 Mulimo Wakuyaka Uulemeka Jehova\nCIBALO 20 Kukomba Jehova Kulabikkilizya Akugwasya Bamwi Kumubili\nCIBEELA 7 Zisyomezyo zya Bwami—Kubambulula Zintu Zyoonse Kuti Zibe Zipya\nCIBALO 21 Bwami bwa Leza Bwabagwisya Basinkondo ba Bwami\nCIBALO 22 Bwami Bwazuzikizya Kuyanda kwa Leza Anyika\nMabala Amusale naa muyanda kukkopa zyakamwaigwa Bwami bwa Leza Bulalela!


Ino Ngumulandunshi Bakamboni Bakwe Yehova Balafwala Kabotu Ndyebatooya Kumabungano?\nSa mwababona mushikope shili mubuloshuwa iyi Bakamboni Bakwe Yehova mbobafwete kabotu ndyebatooya kumabungano? Ino ngumulandunshi tulabikila maano nshetufwala alimwi ambotuboneka?\nTulatondesha bulemu kuli Lesa. Ncakwiila kwaamba ayi Lesa tabikilibo maano mbotuboneka pansengwe. (1 Samwelo 16:7) Nacibi boobo, ciindi ndyetubungana kumulambila, tulisuni kutondesha bulemu kuli Lesa alimwi abaabo mbotubungana abo. Na twapekwa coolwe cakwiimikana kunembo lya shikoombolosha munkuta, tulyeelete kufwala kabotu kwaamba ayi tutondeshe bulemu. Bweenka ubo mbocibete ambotuboneka ndyetutooya kumabungano, kufwala kabotu kulatondesha bulemu mbotucite “kuMoomboloshi wa cishi coonse,” Yehova Lesa, alimwi amusena nkotupailila.—Matalikilo 18:25.\nTulatondesha njiisho nshotushoma. Baibo ilayuminisha Beneklistu ayi balyeelete kufwala “kabotu cabulemu alimwi akulibombya.” (1 Timoti 2:9, 10) Kufwala “cabulemu” cilaamba kutafwala shakufwala kwaamba ayi bamwi batuboone, shakufwala sheenga shaleta miyeeyo yakoonana, na shibonesha shamukati shiteelete kuboneka. ‘Kulibombya’ kulatucafwa kusala shakufwala shili kabotu alimwi kutaciindilisha mumfwalilo yesu. Njiisho ishi shilatondesha ayi inga twafwala shakufwala shipusene-pusene shitusangalasha na nshetusuni. Kwakubula kwaamba maswi ali woonse, mbonekelo yesu inga “yalemeka maswi akwe Lesa Mupulushi wesu.” (Taitus 2:10; 1 Pita 2:12) Na katufwala kabotu ndyetutooya kumabungano, cilaakucafwa bamwi kupa bulemu kulambila kwakwe Yehova.\nMutaalilwi kuya kuŊanda ya Bwaami pamulandu washakufwala. Teshi kwaamba ayi mulyeelete kuula shakufwala sha muulo unene na shibotu kwiindaawo ndyemutoosa kumabungano, ciyandikabo, nkufwala shakufwala sheelete, shitacite matombe, alimwi shiboneka kabotu.\nIno ngumulandunshi tulyeelete kufwala kabotu ndyetutooya mukupaila?\nIno Baibo ilatucafwa buyani kusala shakufwala sheelete?


2 Lino mubuzuba bwapobwe lya Pentekosite boonse bakalibungene mubusena bomwe. 2 Ndilyonya kujulu kwakamvwugwa muzuzumo uuli mbuli waguwo lyuungisya iwakazuzya ŋanda yoonse oomo mobakakkede. 3 Mpoonya bakabona milaka iili mbuli mulilo yakamwaigwa akati kabo, alimwi muntu aumwi wakakkalwa mulaka, 4 eelyo boonse bakazula muuya uusalala alimwi bakatalika kwaambaula mumyaambo yiindene-indene mbubonya muuya mbowakali kubazumizya kwaambaula. 5 Aciindi eeco ba Juda ibankutwe kukomba ibazwa muzisi zyoonse zyaanyika bakali mu Jelusalemu. 6 Aboobo muzuzumo ooyu nowakamvwugwa, bantu banji kapati bakabungana alimwi bakazingwa, nkaambo umwi aumwi wabo wakabamvwa kabaambaula mumwaambo wakwe mwini. 7 Masimpe bakagambwa akumaninwa maano eelyo bakabuzya kuti: “Amubone, sena aaba baambaula tabali bana Galilaya boonse? 8 Aboobo ino caba buti kuti umwi aumwi wesu umvwa mwaambo ngotwakazyalwa anguwo? 9 Tobana Patiya, toba Medi, tobana Elamu, notukkala ku Mesopotamiya, ku Judaya, ku Kapadokiya, ku Ponto akucooko ca Asiya, 10 notuzwa ku Fuligiya, ku Pamfiliya, ku Egepita akuzyooko zya Libya kufwaafwi aku Kulene, tobeenzu ba Juda antoomwe aba Juda basandule notuzwa ku Loma, 11 tobana Kilete abana Alabiya, toonse twabamvwa kabaambaula mumyaambo yesu kujatikizya milimo mipati ya Leza.” 12 Inzya, boonse bakagambwa alimwi akuzingwa kababuzyanya kuti: “Ino eeci caamba nzi?” 13 Pele bamwi bakabaseka akutalika kwaamba kuti: “Bakkuta waini uulweela.” 14 Pele Petulo wakaima antoomwe abali kkumi aumwi akoompolola kuti: “Nobaalumi bamu Judaya anyoonse nomukkala mu Jelusalemu, amuswiililisye akumvwisya majwi aangu aaya. 15 Mubwini ibantu aaba tabakoledwe pe mbuli mbomuyeeya, nkaambo lino ndiwoola lyatatu* lyabuzuba. 16 Pele eeci ncencico cakaambwa kwiinda mumusinsimi Joweli kuti, 17 Leza waamba kuti, ‘“Kumazuba aakumamanino, ndiyootila muuya wangu kumuntu uuli woonse eelyo bana banu basankwa abasimbi bayoosinsima abalombwana banu bayoobona zilengaano abalo bapati akati kanu bayoolota ziloto; 18 alimwi nokuba kubazike bangu baalumi abakaintu ndiyootila muuya wangu ali mbabo kumazuba aayo, eelyo bayoosinsima. 19 Alimwi ndiyoocita zyintu zigambya kujulu azitondezyo anyika, bulowa, mulilo, amakumbi aabusi; 20 izuba liyoosiya mbi awalo mwezi uyoosalala pyu mbuli bulowa kabutanasika buzuba bwa Jehova oobo bupati alimwi bulibedelede. 21 Alimwi woonse wiita zyina lya Jehova uyoofwutulwa.”’ 22 “Nobaalumi bamu Isilayeli, amumvwe majwi aaya: Ooyu Jesu muna Nazaleta, wakali muntu Leza ngwaakamutondezya caantangalala kwiinda mumilimo mipati, zyintu zigambya, azitondezyo Leza nzyaakacita mulinguwe akati kanu, mbubonya mbomuzyi nywebo nobeni. 23 Ooyu muntu iwakaabwa kulindinywe kweelana amakanze alimwi aluzyibo lwa Leza, mwakamugagaila acisamu akumujaya kwiinda mumaanza aabantu basizibi. 24 Pele Leza wakamubusya kwiinda mukumwaangununa kuzyaanzyo zyalufwu, nkaambo tiicakali kukonzyeka kuti azumanane kaangidwe andulo. 25 Nkaambo Davida waamba boobu kujatikizya nguwe, ‘Ndali kumubona Jehova lyoonse kumbele lyangu; nkaambo uli kujanza lyangu lyalulyo kutegwa nditazungaanizyigwi. 26 Akaambo kaceeci moyo wangu wakakkomana alulimi lwangu lwakakondwa kapati. Alimwi nouba mubili wangu unookkede mubulangizi; 27 nkaambo tokandisiyi* mu Cikkalilo Cabafwu* nokuba kulekela uusyomeka wako kuti abole. 28 Wandizyibya nzila zyabuumi, uyoondipa kukondwa kapati kubusyu bwako.’ 29 “Nobaalumi, bakwesu, amundizumizye ndimwaambile cakutayoowa izyasikale Davida, kuti wakafwa akuzikkwa, alimwi cuumbwe cakwe nkocili akati kesu kusikila sunu. 30 Akaambo kakuti wakali musinsimi alimwi wakalizyi kuti Leza wakakonka kulinguwe acikonke cakuti wakali kuyoobikka umwi waluzubo lwakwe acuuno cakwe cabwami, 31 wakazibonena limwi zyakumbele eelyo wakaamba zyabubuke bwa Kilisito kuti kunyina naakasiigwa mu Cikkalilo Cabafwu,* alimwi mubili wakwe tiiwakabola pe. 32 Ooyu Jesu Leza wakamubusya, alimwi kujatikizya makani aaya toonse tuli bakamboni. 33 Aboobo akaambo kakuti wakasumpulwa kuyookkala kujanza lya Leza lyalulyo akutambula muuya uusalala wakasyomezyegwa kuzwa kuli Bausyi, watila ceeci ncomubona akumvwa. 34 Mubwini Davida kunyina naakaunka kujulu, pele walo mwini waamba kuti, ‘Jehova wakaambila Mwami wangu kuti: “Kkala kujanza lyangu lyalulyo, 35 kusikila ndikabikke basinkondonyoko bakabe cilyatilo camaulu aako.”’ 36 Aboobo bamuŋanda ya Isilayeli boonse abazyibe kuti masimpe Leza wakamucita kuba Mwami a Kilisito, ooyu Jesu ngomwakagagaila acisamu.” 37 Lino nobakamvwa majwi aaya bakayaswa kumoyo, alimwi bakati kuli Petulo akubatumwa bambi: “Nobaalumi, bakwesu, ino tucite buti?” 38 Petulo wakabaambila kuti: “Amweempwe, alimwi umwi aumwi wanu abbapatizyigwe muzyina lya Jesu Kilisito kutegwa mulekelelwe zibi zyanu, eelyo mulatambula cipego cabuyo camuuya uusalala. 39 Nkaambo cisyomezyo eeci cijatikizya ndinywe, bana banu, alimwi aboonse bali kule, boonse aabo Jehova Leza wesu mbatiite kulinguwe.” 40 Alimwi amajwi aambi manji wakabalungulwida akuzumanana kubakombelezya, kati: “Amubatantamuke bantu bazyalani eeli babyaabi kutegwa mutanyonyookeli antoomwe ambabo.” 41 Aboobo aabo bakatambula majwi aakwe camoyo woonse bakabbapatizyigwa, alimwi ibuzuba oobo kwakayungizyigwa bantu* batandila ku 3,000. 42 Alimwi bakazumanana kubikkila maano kukuyiisya kwabatumwa, ikwaabana zyintu zyoonse, ikulida antoomwe alimwi akupaila. 43 Masimpe bantu boonse bakatalika kuyoowa, alimwi zyintu zigambya azitondezyo zyakatalika kucitwa abatumwa. 44 Boonse aabo bakaba basyomi bakali kucitila antoomwe zyintu zyoonse, 45 alimwi bakali kusambala lubono lwabo anyika akwaabanya boonse mali aakajanwa, kweelana akubula kwaumwi aumwi. 46 Alimwi buzuba abuzuba bakalisungweede kuswaangana kutempele amuzeezo omwe, alimwi bakali kulya zyakulya zyabo mumaanda aabo cakukondwa kapati alimwi amyoyo iituba, 47 kabatembaula Leza akukkomaninwa abantu boonse. Alimwi abuzuba Jehova wakazumanana kuyungizya baabo bakali kufwutulwa kuli mbabo.\n^ “Nkokuti afwaafwi a 9 kiloko mafwumofwumo, kutalika kubala kuzwa mpolizwida zuba.”\n^ Mu Chigiliki, “Tokasiyi buumi bwangu.”\n^ Chigiliki, psy·kheʹ. Amubone Makani Aayungizyidwe 7.


Ndyaakalinga pafwaafwi akufwa, Yesu wakaamba ayi: ‘Lyalo makani abotu aya aamba sha Bwaami bwa kwiculu, alaakushimikilwa mucishi coonse kwaamba ayi akabe mbobukamboni kubantu boonse, kuswawaawo mamanino alaakushika.’ (Mateyo 24:14) Ino ncito iyi yakalinga kusa mukukumanishikwa buyani? Kwiinda mukukonkela cakubonenaako cakwe Yesu ncakatushiila ndyaakalinga pacishi.—Luka 8:1.\nTulaya mumaanda abo. Yesu wakaiisha bashikwiiya bakwe kushimikila makani abotu kuŋanda aŋanda. (Mateyo 10:11-13; Milimo ya Batumwi 5:42; 20:20) Beneklistu bakutaanguna bakapekwa musena wakushimikilaako. (Mateyo 10:5, 6; 2 Kolinto 10:13) Mbocibete amunshiku shino, libungano lili lyoonse lilicite musena wakushimikilaako. Ici cilatucafwa kushimikila bantu baanji kwaamba ayi tukumanishe mulawo wakwe Yesu “wakushimikila makani abotu kubantu.”—Milimo ya Batumwi 10:42.\nTulashimikila bantu kulikoonse nkobacanika. Cakubonenaako cimwi Yesu ncakatupa nkushimikila mumisena mwakalinga kucanika bantu baanji, mbuli kulubasu lwa Lweenge na kumikalo nkobakalinga kuteka maanshi. (Maako 4:1; Joni 4:5-15) Bweenka mbuli Yesu, aswebo tulashimikila makani amuBaibo kulikoonse kucanika bantu—munshila, mumisena ya makwebo na pafooni. Na twaba acoolwe tulashimikila akubantu mbotubambenaabo, mbotusebensaabo, mbotwiiyabo alimwi abeshikamukowa. Nshila ishi shapa coolwe bantu baanji pacishi coonse kwaamba ayi banyumfwe ‘makani abotu alupulusho.’—Kulumbaisha 96:2.\nSa kuliko muntu ngweenga mwasuna kulwiitaako makani abotu aBwaami bwakwe Lesa alimwi ansheshi bukacite? Amulwiiteeko bamwi makani abulindilishi, cakufwambaana!\nIno ngamakani abotu ali ngotweelete kushimikila?\nIno Bakamboni Bakwe Yehova balakonkela buyani cikoshanyo cakwe Yesu pamakani akushimikila?\nAmwiipushe beshikumwiisha Baibo kwaamba ayi bamutondeshe nsheenga mwacita kwaamba ayi mushimikileeko bamwi nshemwiiya muBaibo.


1 Bakorinto 13 | Bbaibbele lili a Intaneti | Bbaibbele lya Busanduluzi Bwanyika Mpya\n1 Bakorinto 13:1-13\nLuyando—nzila yiinda zyoonse (1-13)\n13 Ikuti kandaambaula mumyaambo yabantu ayabangelo, pele kanditajisi luyando, ndilaba mbuli mulangu uulila buyo naa cibulo cisabila. 2 Alimwi ikuti kandijisi cipego cakusinsima alimwi kandaamvwisya makani oonse aamaseseke aa Leza, akuti kandijisi luzyibo loonse+ alusyomo lunji lukonzya kundipa kulonzya malundu, pele kuti kanditajisi luyando, ndili wabuyo.*+ 3 Alimwi ikuti ndaaba lubono lwangu loonse kutegwa ndisanine bamwi+ alimwi ikuti ndaaba mubili wangu kutegwa ndilidunde, pele kanditajisi luyando,+ tacindigwasyi pe. 4 Luyando+ lulakkazika moyo+ alimwi lulaaluzyalo.+ Luyando talukwe munyono,+ talulidundi, talulisumpuli,+ 5 talukwe cisapi,+ talubikkili buyo maano kuzintu nzyoluyanda,+ talunyemi-nyemi,+ talubikkilili.+ 6 Talukkomanini kutalulama,+ pele lukkomanina kasimpe. 7 Lulajatila zintu zyoonse,+ lulasyoma zintu zyoonse,+ lulalangila zintu zyoonse,+ lulaliyumya muzintu zyoonse.+ 8 Luyando talumani. Pele ikuti naa kuli zipego zyakusinsima, ziyoomana; ikuti naa kuli kwaambaula mumyaambo,* kuyoomana; ikuti naa kuli luzyibo, alwalo luyoomana. 9 Nkaambo tujisi luzyibo lutazulide+ alimwi tulasinsima cakutazulila, 10 pele eelyo twaakuba aluzyibo luzulide akusinsima cakuzulila, eezyo zitazulide ziyoomana. 11 Nindakali mwana, ndakali kwaambaula mbuli mwana, kuyeeya mbuli mwana, kubona twaambo mbuli mwana; pele lino mbwaanga ndakomena, ndatuleka tulengwa twabwana. 12 Kwaciindi cino tatuboni kabotu* nkaambo tulanga mucimbonimboni calubulo, pele kuciindi eeco tuyoobonana cantongolameso. Kwaciindi cino ndizyi buyo kusyoonto, pele kuciindi eeco ndiyoozyiba kabotu* mbubonya mbondizyibidwe kabotu a Leza. 13 Pele lino kusyeede zintu eezyi zyotatwe: lusyomo, bulangizi aluyando; pele aali zyeezyi icipati kwiinda zyoonse, nduyando.+\n^ Naa “tandikwe mulimo.”\n^ Nkokuti, kwaambaula milaka iimbi camaleele.\n^ Naa “zintu tatuziboni bwini mbozibede.”\n^ Naa “zyoonse.”\n1 Bakorinto 13


‘Jwi lya Leza Lilaanguzu’—Bahebrayo 4:12 | Yakwiiya\nNgazi Yamulindizi—Yakwiiya | September 2017\nAMUBALE MU Afrikaans Albanian American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Jwi lya Leza . . . Lilaanguzu”\n“Jwi lya Leza lilaabuumi alimwi lilaanguzu.”—HEB. 4:12.\nNYIMBO: 96, 94\nMBUTI MBOMUKONZYA KULEKELA NGUZU ZYA JWI LYA LEZA KUBELEKA . . .\nciindi nomuyiisya kucibumbili?\n1. Nkaambo nzi ncotutakonzyi kudooneka kuti Jwi lya Leza lilaanguzu? (Amubone cifwanikiso icili kumatalikilo aacibalo.)\nMBOTULI bantu ba Jehova, tatudooneki kuti jwi lya Leza, nkokuti mulumbe wakwe kubantu, “lilaabuumi alimwi lilaanguzu.” (Heb. 4:12) Bunji bwesu tulapa bumboni butondezya nguzu nzyolijisi Bbaibbele zyakucinca bantu. Bakwesu abacizyi bamwi kaindi bakali babbi, bakali kubelesya misamu iikola, naa kucita bwaamu. Bamwi bakalivwubide mubweende bwazintu oobu pele bakalimvwa kuti kuli cintu cimwi icakabulide mubuumi bwabo. (Muk. 2:3-11) Ciindi aciindi, bantu ibakali kulibonya kuti balisweekede akubula bulangizi bakaijana nzila yakubuumi kwiinda munguzu zyakucinca bantu nzyolijisi Bbaibbele. Mulalangilwa kuti mwakazibala kale akuzikkomanina kapati zyakuluula eezyi izili mbozibede izimwaigwa mu Ngazi Yamulindizi mucibeela cakuti “Ibbaibbele Lilakonzya Kubacinca Bantu.” Alimwi mwabona kuti noliba leelyo nobamana kutambula kasimpe, Banakristo balazumanana kuyaambele kumuuya kwiinda mukugwasyigwa a Magwalo.\n2. Mbuti Jwi lya Leza mbolyakalaanguzu mumwaanda wamyaka wakusaanguna?\n2 Sena tweelede kugambwa kuti banji mazuba aano bacinca bukkale bwabo akaambo kakwiiya Jwi lya Leza? Peepe! Zyakuluula eezyi zituyeezya zyakacitikila bakwesu abacizyi bamumwaanda wamyaka wakusaanguna, ibakajisi bulangizi bwakujulu. (Amubale 1 Bakorinto 6:9-11.) Naakamana kwaamba mulongo wabantu baindene-indene ibatakanjili mu Bwami bwa Leza, mwaapostolo Paulo wakayungizya kuti: “Mbobakabede bamwi akati kanu.” Pele bakacinca kwiinda mukugwasyigwa a Magwalo alimwi amuuya uusalala wa Leza. Noliba leelyo nobakamana kutambula kasimpe, bamwi bakali kusikilwa mapenzi mapati aakumuuya. Bbaibbele lilaamba kujatikizya Munakristo munanike umwi wamumwaanda wamyaka wakusaanguna iwakagusyigwa mumbungano; alimwi wakazoopilusyigwa. (1Kor. 5:1-5; 2Kor. 2:5-8) Sena tacikulwaizyi kulanga-langa mapenzi ngobakajana basyomima alimwi ambobakaazunda kwiinda mu Jwi lya Leza?\n3. Ino ncinzi ncotutiilange-lange mucibalo eeci?\n3 Akaambo kakuti Jwi lya Leza ncibelesyo cilaanguzu alimwi tulicijisi, tweelede kucibelesya kabotu. (2Tim. 2:15) Aboobo mucibalo eeci, tulalanga-langa mbotukonzya kulekela nguzu zya Jwi lya Leza kubeleka (1) mubuumi bwesu, (2) ciindi notuli mubukambausi alimwi (3) anotuyiisya kucibumbili. Ziyeekezyo eezyi ziyootugwasya kutondezya luyando lwesu alimwi akulumba kuli Taateesu siluyando wakujulu uutuyiisya kutegwa tugwasyigwe.—Is. 48:17.\n4. (a) Ncinzi iciyandika kutegwa Jwi lya Leza libeleke mulindiswe? (b) Ino mucijana buti ciindi cakubala Bbaibbele?\n4 Ikutegwa Jwi lya Leza libeleke mulindiswe, tweelede kulibala lyoonse—abuzuba kuti kacikonzyeka. (Jos. 1:8) Nokuba boobo, bunji bwesu tujisi bubi mubuumi. Mbubwenya buyo, tatweelede kulekela cintu icili coonse—noiba milimo iiyandika—kunyonganya bubambe bwesu bwakubala Bbaibbele. (Amubale Baefeso 5:15, 16.) Bantu ba Jehova banji bakabikka bubambe ibubapa kuba aciindi cakubala Bbaibbele abuzuba, ambweni mafwumofwumo naa masiku naa ciindi cimbi buyo. Balimvwa mbuli sintembauzyo iwakalemba kuti: “Eelo kaka ndilauyanda mulawo wako! Ndilakkala ansi kuuyeeya buzuba boonse.”—Int. 119:97.\n5, 6. (a) Nkaambo nzi kuzinzibala kuyeeya ncokuyandika kapati? (b) Mbuti mbotukonzya kuzinzibala kuyeeya munzila iigwasya kapati? (c) Ino mwagwasyigwa buti lwanu kumugama kwiinda mukubala Jwi lya Leza alimwi akuzinzibala kuyeeya aalindilyo?\n5 Kunze lyakubala Bbaibbele, cilayandika kapati kuti katuzinzibala kuyeeya nzyotubala. (Int. 1:1-3) Lilikke buyo twacita boobo ndendilyo notukonzya kugwasyigwa kapati abusongo buteeli ibujanika mulindilyo. Kufwumbwa naa tubala Jwi lya Leza lisimbidwe buya naa kubelesya tuncini, makanze ngotweelede kuba angayo ngakuti litusike amoyo.\n6 Mbuti mbotukonzya kuzinzibala kuyeeya munzila iigwasya kapati? Ibanji cilabagwasya kwiima aniini bamana kubala cibeela cimwi mu Magwalo mpoonya akulibuzya mibuzyo yakuti: ‘Ino cibalo eeci cindiyiisya nzi kujatikizya Jehova? Ino muunzila nzi mondali kwiitobela mubuumi bwangu njiisyo iili mucibeela eeci ca Jwi lya Leza? Muumbazu zili mondiyandika kubambulula?’ Mbotuzumanana kupaila alimwi akuzinzibala kuyeeya Jwi lya Leza, tuyookulwaizyigwa kapati kuyaambele kulubelesya lulayo ilujanika mulindilyo. Inzya, tuyoozibelesya kapati nguzu nzyolijisi mubuumi bwesu kutugama.—2Kor. 10:4, 5.\n7. Mbuti mbotukonzya kulibelesya kabotu Jwi lya Leza mumulimo wesu wakukambauka?\n7 Ino ncinzi cikonzya kutugwasya kutegwa tulibelesye kabotu Jwi lya Leza mumulimo wesu wakukambauka? Nzila yakusaanguna nkulibelesya cakwaanguluka ciindi notukambauka akuyiisya. Mukwesu umwi wakaamba boobu kujatikizya makani aaya, “Ikuti koli a Jehova lwakwe kumugama nokambauka kuŋanda aŋanda, sena nduwe ukonzya kwaamba zyoonse naa inga wamulekela kuti walo aambe?” Ncaakali kupandulula ncakuti: Ciindi notubala mu Jwi lya Leza mubukambausi, tulekela Jehova kuti aambe kuli mukamwiniŋanda. Lugwalo ilwasalwa kabotu lulalangilwa kugwasya kapati kwiinda cintu cili coonse ncotukonzya kwaamba. (1Tes. 2:13) Amulibuzye kuti, ‘Sena ndilabikkila maano kucoolwe cili coonse ncondijana kutegwa ndibabalile cibeela cimwi camu Jwi lya Leza aabo mbonditolela makani mabotu?’\n8. Ino nkaambo nzi ncotuteelede kugolela buyo aakubala magwalo ciindi notukambauka?\n8 Inzya, nzinji ziyandika kunze buyo aakubabalila magwalo aamu Bbaibbele aabo mbotubandika limwi. Nkaambo nzi? Akaambo kakuti bantu banji balimvwisya buyo asyoonto naa kutalimvwisya buya naaceya Bbaibbele. Oobo mbocakabede mumwaanda wamyaka wakusaanguna alimwi oobu mbocibede amazuba aano. (Rom. 10:2) Aboobo tatweelede kwiile kuyeeyela buyo kuti muntu ulakonzya kukamvwisya kapango kamwi kamu Bbaibbele akaambo buyo kakuti twakakabala. Tweelede kutola ciindi ikunomoona twaambo tujanika mukapango —ambweni kwiinda mukwaabala alimwi majwi aayandika kapati—mpoonya akupandulula ncaamba. Ikucita boobo kulakonzya kugwasya kapati mukupa kuti mulumbe wa Jwi lya Leza ubasike aamoyo baswiilizi besu.—Amubale Luka 24:32.\n9. Ino mbuti mbotukonzya kusala majwi aantalisyo aayelela aatondezya kuti tulalilemeka kapati Bbaibbele? Amupe cikozyanyo.\n9 Alimwi cilayandika kusala majwi aantalisyo aayelela kutegwa twaambe Magwalo munzila iitondezya kuti tulalilemeka kapati Bbaibbele. Mucikozyanyo, tulakonzya kwaamba kuti, “Atubone Mulengi wesu ncaamba mukaambo aaka.” Ciindi notwaambaula amuntu umwi uutali Munakristo, inga twaamba kuti, “Atubone Malembe Aasalala ncaatwaambila.” Ambweni naa tukambaukila muntu umwi uutakombi, inga twabuzya kuti, “Sena kuli nomwakakamvwide kale kaambyo aaka?” Inzya, tweelede kulanganya muntu umwi-aumwi mbwabede alimwi akucinca mubandi wesu kweelana anzyayandika muntu ngotwajana.—1Kor. 9:22, 23.\n10. (a) Amwaambe cakuluula icakacitikila mukwesu umwi. (b) Mbuti mbomwakalibonena mbozibeleka nguzu zya Jwi lya Leza mumulimo wanu wakukambauka?\n10 Bantu banji bajana kuti kubelesya Jwi lya Leza mubukambausi kulakonzya kubagwasya kapati aabo mbotukambaukila. Atulange-lange cikozyanyo. Mukwesu umwi wakapanga nyendo yakupilukila kumwaalumi iwakali kubala mamagazini eesu kwamyaka iili mbwiibede. Muciindi buyo cakumupa magazini ya Ngazi Yamulindizi mpya, mukwesu wakasala kubala lugwalo lujanika mumagazini eeyo. Wakabala lugwalo lwa 2 Bakorinto 1:3, 4, ilwaamba kuti: ‘Taata siluse a Leza siluumbulizyo loonse, ulatuumbulizya mumapenzi eesu oonse.’ Mukamwiniŋanda wakakulwaizyigwa kapati amajwi aayo cakuti wakalomba mukwesu kuti alubale alimwi lugwalo oolu. Mwaalumi ooyo wakaamba mbwaakali kuyanda luumbulizyo antoomwe amukaintu wakwe, alimwi wakatondezya luyandisisyo mumulumbe wamu Bbaibbele. Sena inga tiimwazumina kuti Jwi lya Leza lilaanguzu mumulimo wesu wakukambauka?—Mil. 19:20.\nCIINDI NOTUYIISYA KUCIBUMBILI\n11. Ino bakwesu bayiisya kucibumbili bajisi mukuli nzi?\n11 Toonse tulakkomana ikujanika kumiswaangano yesu ya Bunakristo akumiswaangano yabbazu alimwi ayacooko. Cipati ncotuunkila, nkuyookomba Jehova. Alimwi tulagwasyigwa kapati kumalailile aakumuuya ngotutambula. Bakwesu ibapa makani kucibumbili amiswaangano eeyi balacikkomanina coolwe eeci. Pele alimwi beelede kuzyiba kuti bajisi mukuli mupati kapati. (Jak. 3:1) Lyoonse beelede kuba masimpe kuti nzyobayiisya ziyeeme aa Jwi lya Leza. Ikuti mwapegwa mukuli wakuyiisya kucibumbili, mbuti mbomukonzya kulekela nguzu zya Bbaibbele kumusololela mumakani aanu?\n12. Mbuti mwaambi mbwakonzya kusinizya kuti makani aakwe ayeeme aa Magwalo?\n12 Amusinizye kuti makani aanu ayeeme aa Magwalo. (Joh. 7:16) Ino eeci cibikkilizya nzi? Kaambo kamwi nkakuti, amucenjele kuti kunyina—zyakuluula, zikozyanyo, naa mbomupa makani—izyeelede kusinkila kaambo ikali mukapango kamu Bbaibbele nkomwabelesya. Alimwi, amuyeeye kuti ikwiile kubala magwalo manji tacaambi kuti nkokuyiisya kuzwa mu Bbaibbele. Mubwini, kubelesya magwalo manji kulakonzya kupa kuti kubule noluba lomwe ndobakonzya kuyeeya baswiilizi banu. Aboobo amusale magwalo aayelede, alimwi amube aciindi cakwaabala, kwaapandulula, kupa zikozyanyo alimwi akutondezya mbwaakonzya kubelesyegwa. (Neh. 8:8) Kuti makani kaayeeme apepa lyamakani ilyakapegwa ambunga, amulibale pepa eelyo alimwi amagwalo aabelesyedwe. Amusole kumvwisya kweendelana kuliko akati katwaambo tuli mupepa lyamakani alimwi amagwalo aabikkidwe. Mpoonya amubelesye magwalo aasalidwe kutegwa mupandulule twaambo ituli mupepa lyamakani. (Mulakonzya kujana nzila zigwasya muzibalo 21 kusikila ku 23 mubbuku lya Amugwasyigwe Alwiiyo Lujanwa mu Cikolo Camulimo Weendelezyegwa a Leza.) Kwiinda zyoonse, amupaile kulomba Jehova kuti amugwasye kwaambila bamwi mizeezo iiyandika kapati iili mu Jwi lyakwe.—Amubale Ezra 7:10; Tusimpi 3:13, 14.\n13. (a) Mbuti mucizyi umwi mbwaakagwasyigwa kweelana ambwaakabelesyegwa magwalo kumuswaangano wa Bunakristo? (b) Mbuti nywebo mbomwagwasyigwa alwiiyo lwamu Magwalo ilupegwa kumiswaangano yesu?\n13 Mucizyi umwi ku Australia wakakulwaizyigwa kapati kweelana ambwaakabelesyegwa magwalo kumuswaangano wa Bunakristo. Nokuba kuti wakainda mubukkale bukatazya kapati mubuumi bwakwe, wakautambula mulumbe wamu Bbaibbele alimwi wakaaba buumi bwakwe kuli Jehova. Nokuba boobo, cakali kumuyumina kuzumina kuti wakali kuyandwa a Jehova. Pele mukuya kwaciindi, wakasinizya kuti wakali kuyandwa a Leza. Ino ncinzi cakamugwasya kutegwa alimvwe boobo? Wakacinca mbwaakali kulimvwa ciindi naakazinzibala kuyeeya kujatikizya lugwalo ilwakabelesyegwa amuswaangano wesu umwi mpoonya alimwi wakeendelanya tupango tumwi twamu Bbaibbele. * Sena andinywe mwakagwasyigwa kweelana ambolyakabelesyegwa Jwi lya Leza kumiswaangano yambungano, yabbazu, alimwi ayacooko?—Neh. 8:12.\n14. Mbuti mbotukonzya kutondezya kulumba kwesu ku Jwi lya Jehova?\n14 Sena tatumulumbi Jehova akaambo ka Jwi lyakwe lilembedwe, Ibbaibbele? Caluyando, tanaakapa buyo bantu Jwi lyakwe pele alimwi wakazuzikizya cisyomezyo cakwe kuti linooliko. (1Pet. 1:24, 25) Aboobo inga cabota kuti katulibala lyoonse Jwi lya Leza, kulibelesya mubuumi bwesu alimwi akulibelesya mukugwasya bamwi. Kwiinda mukucita boobo, tutondezya luyando lwesu alimwi akulumba kutali buyo akaambo kacipego eeci cizwa kuli Leza pele ikapati kuli Sikulyaanza, Jehova Leza.\n^ munc. 13 Amubone kabbokesi kakuti “ Mbondakacinca.”\nAMULEKELE NGUZU ZYA JWI LYA LEZA KUBELEKA\nAmuzinzibale kuyeeya alindilyo\nAmwaabelesye kabotu Magwalo\nAmunomoone alimwi akupandulula twaambo tuyandika mulugwalo\nAmwaambe Magwalo munzila iitondezya kuti mulalilemeka kapati Jwi lya Leza\nAmusinizye kuti makani aanu ayeeme aa Magwalo\nMutalekeli zyakuluula, zikozyanyo, naa mbomupa makani ikusinkila kaambo ikali mu Bbaibbele\nAmube aciindi cakupandulula, kupa zikozyanyo alimwi akutondezya mbotukonzya kubelesyegwa tupango ntomubala\nKwamyaka minji kuzwa ciindi nobakaiya kasimpe, ba Victoria cakali kubayumina kuzumina kuti Leza ulakonzya kubayanda. Ino mbuti mbobakagwasyigwa kutegwa batalike kulimvwa ncobeni kuti balayandwa a Leza? Ba Victoria bakaamba kuti:\n“Zintu zyakatalika kucinca nokwakainda myaka iitandila ku 15 kuzwa ciindi nondakabbapatizyigwa. Ciindi mwaambi naakali kupa makani mu Ŋanda ya Bwami . . . , wakaamba lugwalo lwa Jakobo 1:23, 24. Tupango ootu tukozyanisya Jwi lya Leza kucimbonimboni oomo motukonzya kulibona mbubwenya mbwatubona Jehova. Ndakatalika kweezyeezya ikuti naa kwakali kwiindana mbondakali kulibona alimwi ambwaakali kundibona Jehova. Kumatalikilo, ndakaukazya muzeezo mupya ooyu. Ndakacili kulimvwa kuti kuyandwa a Jehova ncintu ncondatakeelede akulangila buya kuzwa kulinguwe.\nNokwakainda mazuba masyoonto, ndakabala lugwalo ilwakacinca buumi bwangu. Lugwalo ndondakabala ngu Isaya 1:18, kwalo ikuzubululwa majwi aa Jehova naakali kwaamba kuti: ‘Amuboole lino nywebo nobantu kuti tubambe twaambo akati kesu. . . . Nokuba kuti zibi zyanu nywebo nobantu zilasalala pyu, zilatubisyigwa buu mbuli caanda.’ Ndakalimvwa mbuli kuti Jehova wakali kwaambila ndime kuti: ‘Boola kaka Vicky, atubambe twaambo akati kesu. Ndilikuzyi, ndilizyizyi zibi zyako, ndiluuzyi moyo wako—alimwi ndilakuyanda.’\n“Ndakaba acilabila busiku oobo. Ndakacili kudooneka naa Jehova wakali kukonzya kundiyanda, pele ndakatalika kuyeeya kujatikizya cipaizyo cacinunuzyo ca Jesu. Mukaindi buyo kasyoonto, cakatalika kuboola mumizeezo kuti Jehova wakandikkazikila moyo kwaciindi cilamfwu, kunditondezya kuti ulandiyanda munzila zinji. Pele cakali mbuli kuti ndakali kumwaambila kuti: ‘Luyando lwako ndusyoonto cakuti talukonzyi kusika kulindime. Cipaizyo ca Mwanaako tacikonzyi kuvwumba zibi zyangu.’ Cakali mbuli kuti ndakali kucifwusila kuli Jehova alimwi cinunuzyo. Pele lino, kwiinda mukuzinzibala kuyeeya cipego cacinunuzyo eeci, ndakatalika kulimvwa kuyandwa a Jehova.”\nAmwiiye Lweetelelo lwa Jehova\nMAKANI AABUUMI Ndalongezyegwa Kubeleka Abaalumi Basimide Kumuuya\n“Ijwi lya Leza Wesu Linooliko Lyoonse Mane Kukabe Kutamani”\n‘Koba Sicamba, Uubeleke Mulimo’\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA September 2017\nNGAZI YAMULINDIZI—YAKWIIYA September 2017


Munyama Uuzwa Munyika: Amelika Mucishinshimi Print\nMunyama Uuzwa Munyika: Amelika Mucishinshimi\nIbbuku lya Ciyubunuzyo ncipego cabulemu cizwa kujulu. Mulindilyo, Yahuwah wakatwaabila mulumbe uuyandika kubantu bakwe mumazuba aacizya kumbele.\nMukubelesya mikonzyano, Ijulu lyakayubununa nguzu eezyo ziyoolwana nkondo a Yahuwah muciimo cabasaante Bakwe kakutana sika Kuboola Kwabili kokwa Yahushua.\nCishinshimi caambilizya kuti cisi cimwi eeco ciyooba anguzu zipati atalaa nyika cinooli cisi ca Amelika. Cilipandulwidwe mu Ciyubunuzyo 13:\nMpoonya ndakabona munyama aumwi kabbuka kuzwa munyika, alimwi wakalaa meja obile mbuli mwanaambelele alimwi wakali kwaambaula mbuli simwaaba. Ulabelesya nguzu zyoonse zyamunyama mutaanzi munsi lyakwe, akucita kuti nyika abaabo boonse bakkede mulinjiyo bakombe munyama mutaanzi, ooyo wakayasidwe cicisa calufu pele wakapona. (Ciyubunuzyo 13:11, 12, NKJV)\nKutegwa ziteelelwe zikonzyano zili mucishinshim eeci ambozyeelela cisi ca Amelika, ncintu ciyandika kulekela Mangwalo kuti atupandulwide zikonzyano eezi. Mu Bbaibbele, “banyama” baimina mfulumende zya mapolitikisi anyika. Daniele wakatondezyegwa banyama bone kabaimpuka kuzwa mulwizi:\nDaniele cakamukopa cilengaano. Taakamvwisisya mikonzyano yaabelesyegwa mulincico pe.\n“Ime nde Daniele, ndakapenzyegwa mumoyo mukati kamubili wangu, alimwi zilengaano zyamumutwe wangu zyakandipenzya ime. Ndakaswena munsimunsi lyaumwi wabaabo bakaimvwi afwaafwi, alimwi ndakamubuzya masimpe aazintu zyoonse eezi. Aboobo wakandaambila ime alimwi wakandizyibya busanduluzi bwazintu eezi: 'Aabo banyama bapati, bone, mbami bone kababbuka kuzwa munyika'. (Daniele 7:15-17)\nAboobo, banyama baiminina nguzu zya mfulumende zyaanyika. Nokuba kuti kwakali malelo manjaanji aakalaa nguzu zyakatii yendelezye nyika mumisela, Mangwalo antonkomene anguzu eezyo zilwana nkondo abulemu bwa Kujulu.\n“Ime ndakabona munyama uumwi kabbuka kuzwa munyika . . . .” (Ciyubunuzyo 13:11)\nMunyama mutaanzi ooyo Johani ngwaakabona mu Ciyubunuzyo 13 wiiminina bupoopo. Cishinshimi cakaambilizya kuti munyama , bupoopo buyootambula cicisa calufu:\n“Alimwi ime ndakabona umwi wamitwe yakwe wakayasidwe calufu . . . .” (Ciyubunuzyo 13:3, KJV)\nOoku kuyasa bupoopo cilonda kwakamanina muzintu zinjaanji zyaacitika mu 1798, aciindi mpeenya aawo munyama naakapompa kuzwa munyika, cisi ca Amelika, nicaatalika kubaa nguzu.\nMunyama wabili ooyo Johani ngwaakabona mu Ciyubunuzyo 13 wakaliimpene kuzwa kuli bamwi boonse nkaambo wakapompa kabbuka kuzwa munyika.\nMpoonya Johani wakaambilwa kuti: “Aayo meenda ngookabona. . .mbantu, makunga aabantu, masi amilaka.” (Ciyubunuzyo17:15) Aboobo, ooyo munyama wakazyila munyika wakali nguzu zya mfulumende eeyo yakatalikila akataa cooko canyika citakwe bantu banji.\nBanyama aabo Daniele mbaakabona, amunyama mutaanzi Johani ngwaakabona mu Ciyubunuzyo 13, bakazyila mulwizi luvwundaukide. Zisi zipya kanjikanji zilatalikwa kwiinda mukutapula mfulumende yacisi cimwi, akubweza cibaka caco. Nokuba boobo, kwakanyina cisi cakutapula kutegwa kutalikwe cisi ca Amelika. Mbombubo mboceelela cisi eeci kuti cibe cikonzyano camunyama uubbuka kuzwa munyika.\nIbbala lya “kuboola” eelyo lijanwa mukaambo ka Mangwalo aaka, mumalembe aaci Giliki mataanzi, lyakali ἀνaßaίνω ( anabainō), eelyo lyalo antoomwe amabala nkolizwa muci Giliki, liiminina kuti – kusyuuka asyoontosyoonto...kukomena cabuumuzi alimwi mbuli (kasamu). Alimwi eeci ncintu ceelela.\nG.A Townsend, eelyo naakali kupandulula kukomena kwacisi ca Amelika, wakaamba “maseseke aacisi eeci kuzwa aanyina cintu,” alimwi wakati, “Mbuli nseke yuumwine twakakomena kuba bulelo.” The New World Compared with the Old, pp.462, 635, G.A. Townsend) Limwi pepa lyakalembwa kubukuwa, The Dublin Nation, mu 1850 lyakaamba cisi ca Amelika kuti mbulelo bulibotela, oobo bwakali “kupampanuka,” alimwi “akataa buumuzi bwanyika eeci cisi cakali kuliyungizyila nguzu abweebezi”.\n“Wakalaa meja obile mbuli mwanaambelele alimwi wakali kwaambaula mbuli simwaaba . . . .” (Ciyubunuzyo 13:11)\nMunyama ooyo wakazyila munyika upandululwa kuti wakalaa meja obile, mbuli mwanaambelele. Ooyu tali munyama uukonzya mwanaambelele pe. Pele meja aakwe alaalweeno. Ucili munyama uulya banyamanyina, pele meja aakwe alibonya kuceya, kubula luciso alimwi akubaa luse mbuli mwanaambelele mubombe.\nKwamisela yobile, cisi ca Amelika, kacicili cisi cipya, cakazyila kukubula nguzu kukutalika kubaa nguzu, nceceelela bupanduluzi oobu. Tiicakazunda masi amwi alimwi cakajulila milyango yaco kuli akuvwuna baabo boonse bakali kutija kupenzyegwa mumasi aabo.\nMbuli Uulemekwa J.A Bingham mbwaakacipandulula, makunga aabantu akalongela ku amelika akuyandisya kubamba “Eeco catakangina bonwa munyika yoonse kwamisela minjaanji; nkokuti., cikombelo citakwe poopo, alimwi cisi citakwe muleli.”\n“Ulacita maleele mapati, cakuti ulakonzya akulosya mulilo kuzwa kujulu anyika mumeso aabantu.” (Ciyubunuzyo 13:13)\nAkataa zisi zyoonse zyanyika, cisi ca Amelika ncecaabaa nguzu, mpuwo abuvwubi cakufwambaana.\nBusongo bwakubamba zintu bwakaya kumbele alimwi lwiiyo lwampindu amakwebo oolo lwakakunka kuzwa kucisi eeci, lwakajatikizya munzila imwi, buumi bwamuntu uuli woonse atalaa nyika.\nKujaya minzi ya Hiroshima a Nagasaki azibelesyo zyamusela wamazubaano kwakapandululwa a Johani naakati: “Ulalosya mulilo kuzwa kujulu. . .mumeso aabantu.”\nMaseseke eeni aaciimo cacisi ca Amelika akutambula zileleko zyakujulu ngakuti milawo yaco yakali kwaandaanya Cikombelo a Mfulumende, akucita kuti lwaanguluko lwabuntu alwabukombi lube ko- nokuba akataa bantu aabo balangwa kuti tabakwe mulimo.\nMunyama wameja obile taakali kukonzya kuba Cikombelo ca Katolika nkaambo Bukatolika bwacikombelo eeco nkuswaangana antoomwe Cikombelo a Mfulumende. Aboobo eeci ciyanza ca Cikombelo alusyomo lwaco kwiinda munguzu zya mfulumende zilakazyana a amilazyo eeyo njicaayasyigwa cisi ca Amelika.\nKuleka mbuli mikonzyano yabanyama imwi, ooyo munyama wakapompa kuzwa munyika wakali kulibonya bwiindene nkaambo taakajisi musyini, eeci ciiminina cisi citakwe mfulumende yaanyika.\n“Musyini mukonzyano wamfulumende yabuleli bwamwami nokuba mufumpi, alimwi kuti kakutakwe misyini, mbuli mbokwaambwa aawa, inga caambilizya mfulumende iitakwe muleli, pele yeendelezyegwa mumaanza aabantu” U. Smith, Daniel and the Revelation, p. 581)\nCisi ca United States naa Amelika cakali cisi citaanzi kuzwa ciindi ca Loma eeco cakalaa musyobo wamfulumende iitakwe muleli omwe luzutu pele lwaanguluko loonse lwacisi abupaizi kaluli mumaanza aabantu.\nJohani wakalangilizya cilengaano, nokuba boobo, cakatalika kucinca muciwa caco. Munyama wakalaa meja obile wakatalika kwaambaula mbuli simwaaba, aawa mikonzyano yobile yiiminina bukombi bwa zilengwa leza a Saatani lwakwe.\n“Ubelesya nguzu zyoonse zyamunyama mutaanzi . . .akucita [kusinikizya] kuti aabo bakkede mulinjiyo bakombe munyama mutaanzi.” (Ciyubunuzyo 13:12)\nKuleka kuba cooko calwaanguluko mubupaizi cakaceede anyika, munyama wameja obile wakalipeekezya kubaa nguzu atalaa nyika yoonse eezyo zitamweelede. Ooku nkusinikizya, ngomulazyo wamfulumende yokwa Saatani, ooyo uubelesyegwa kukomba munyama uumbi, ooyo wiiminina Bukatolika.\n“Ulacita maleele cakuti ulalosya mulilo kuzwa kujulu kuzya anyika mumeso aabantu. Alimwi uleena aabo boonse bakkede anyika kwiinda muzintu eezyo nzyaakalekelwa kuti acite kunembo lya munyama, kaambila baabo bakkede anyika kuti babambe cinkonzya camunyama ooyo wakayasidwe calufu acceba alimwi wakapona. Wakapegwa nguzu zyakupa muuya kucinkonzya camunyama, kuti cinkonzya camunyama caambaule akucita kuti boonse aabo batakombi cinkonzya camunyama bajayigwe. Ulasinikizya boonse, basyoonto abapati, bavwubi abacete, baangulukide abazike, kuti batambule caando camunyama mujanza lyalulyo nokuba munkumo zyabo, alimwi kuti kutabi naba omwe wuula nokuba kuulisya pele buyo ooyo uulaa caando nanka zina lyamunyama, nokuba mweelwe wazina lyakwe.” (Ciyubunuzyo 13:13-17, NKJV)\nMasimpe ngakuti eezi nguzu zyaatamininwa acisi ca Amelika tizyaazumizyigwa abulemu bwakujulu pe nokuba kulelekwa mbuli bulembedwe Mumangwalo kujatikizya ncacita munyama ooyu:\nWalo uleena aabo bakkede anyika\nWalo ulasinikizya bantu banyika kuti bayake cibumbwa camunyama mutaanzi ooyo wakayasidwe cicisa calufu.\nWalo ulaa nguzu zyakujaya baabo batakombi munyama mutaanzi.\nWalo ulasinikizya boonse kuti batambule caando mujanza lyabo lyalulyo nokuba ankumo zyabo.\nWalo ulasinikizya kulesya makwebo kuli baabo boonse batajisi caando, izina lyamunyama nokuba mweelwe wazina lyakwe.\nEeci ciimo cabulwani ciliindene kapati amilazyo yalwaanguluko ya Bulelo Bwakujulu.\nMangwalo alisalazyide kuti nkondo yamamanino akataa Yahuwah a Saatani inooyimvwi amakanaa kukomba- kapati, ciindi cakukomba. Yahuwah kunyina nasinikizya bantu kuti bamukombe Nguwe alimwi Saatani kunyina pe nasinikizya bantu kuti bakombe Yahuwah mu Nsabata Yakwe yakasimpe.\nKutobela boobo, kukomba ooko kusikikizyigwa acisi ca Amelika kunooli kukomba mubuzuba buteelede- Munsondo, akuzumizya baabo bakomba mu Mujibelo nokuba baabo bakomba muli Bwasanu kuti baye ku Mosiki kuti bakapaile, zyoonse eezyi kazyeendelana akkalenda lina Gregory eelyo libelesyegwa munyika yoonse iiyabaila kutobela munyama.\nCintu citakazumizyigwi ndwaanguluko lwakukomba kweendelana amizeezo yamuntu mwini lwakwe.\nCintu ciyootobela ncakuti, boonse bakaka kuteelela lusyomo oolu, lwakasinikizyigwa acisi ca Amelika (nokuba mfulumende iimwi) banokweelede kujayigwa. Kwiina ncobazumizyidwe aabo bakomba MuNsabata yakasimpe yamu Bbaibbele, eeyo iibalwa akujnwa kubelesya kkalenda litaanzi lyamwezi-azuba lyaku Malengelo.\nBulikke bulangizi bwamuntu, nkulyaaba cakumaninina kuluyando lokwa Yahuwah Elohimu. Mubusyu bwamunyama uuvwuluma, bantu Bakwe Yahuwah bayoofutulwa.\nBoonse aabo bateelela Yahuwah atalaa milawo azilengwa zyabantu, bayoofutulwa muciindi camapenzi ciboola.\nKuciindi eeco, Mikayeli mungele mupati uukwabilila bantu bako, uyooimikila. Kuyooba ciindi camapenzi aayoosya aatanabwenwe kuzwa kuciindi kakutanaba masi pe, kusikila ciindi eeco. Pele ciindi eeco bantu bako, boonse bali aamazina aalembedwe mubbuku bayoofutulwa. Nkabela bantu banji balede mubulongo bwaansi, bayoobuka, bamwi bayoobukila buumi butamani, bamwi bayoobukila nsoni amasampu aatakamani pe. Aabo basongo bayoobala mbuli bubekema julu, aabo baleta bantu kubululami, bayoobala mbuli nyenyezi kwalyoonse alyoonse. (Daniele 12:1-3)\nIzisyomyo zya Mangwalo zijulila Singuzyoonse kuli baabo boonse balemeka Mulengi wabo kwiinda mukubamba mulawo Wakwe, kukomba mu Nsabata Yakwe iisetekene eeyo iikonzya buyo kujanwa kubelesya nzila yakakubamba ciindi njaakabikka: kkalenda lya mwezi-azuba antoomwe.\nNkaambo wakabamba jwi lyakubikkilila lyangu, Ambebo ndiyookubamba muwoola lyamasunko, eelyo liboolela anyika yoonse, kuzyoosoleka baabo bakkede anyika.\nAmulange, Ndaboola cakufwambaana: kojatilide eeco ncojisi kale, kutegwa kutabi muntu uutikubwezele musyini wako. (Ciyubunuzyo 3:10, 11, KJV)